ועדת הכספים, כנסת 25, פרוטוקול מספר 282, 2023-12-26 00:00

משה גפני: אני פותח את ישיבת ועדת הכספים

משה גפני:  על סדר היום בחינת מתווה סיוע ייחודי לעיר אילת עקב מצב הלחימה, המשך דיון

משה גפני:  אני מבקש לומר את מה שאמרתי כאן בבוקר

משה גפני:  בדיון אתמול היה כאן חייל המילואים ליאור מושייב, חייל מילואים שנמצא בעזה והעסק שלו ככל הנראה קורס

משה גפני:  אני דיברתי איתו אתמול, אחרי שדיברנו כאן בוועדה, ואני לוקח את המקרה כדוגמה למה שאנחנו הולכים לעשות עם חיילי המילואים

משה גפני:  כנראה מדובר בעסק חדש וכנראה הוא לא הגיש בקשה

משה גפני:  המציאות הזו לא יכולה להימשך ואנחנו לא נעמוד מהצד כאשר אנשים כאלה הולכים להילחם, נמצאים בחזית ולא יכולים למלא פרטים ולא יהיה סיוע שלנו לעסקים שלהם, דבר שהוא בלתי אפשרי

משה גפני:  אני מחכה לתשובה ממנו

משה גפני:  כפי שהחברים העלו, אנחנו נקיים דיון בנושא של חיילי המילואים ונצטרך לדון על זה בנפרד

משה גפני:       לצערי הרב עד עכשיו עוד אין לנו את התקנות של נובמבר ודצמבר שעדיין לא הגיעו

ינון אזולאי: אתה יודע שמנהל רשות המיסים שי אהרונוביץ' נמצא כאן

משה גפני: כן 

משה גפני:  אני יודע

ינון אזולאי: בדרך כלל כששי מגיע, יש לו בשורות טובות

משה גפני: אני יודע

משה גפני:  עד לרגע זה, עד להגעת שי אהרונוביץ' לכאן, עדיין אין את התקנות

משה גפני:  הייתה הבטחה שהתקנות יגיעו

משה גפני:  אישרנו את אוקטובר במגמה שלפי התוכנית אתם מביאים את נובמבר ודצמבר

משה גפני:  אם אתה יכול לומר משהו, בבקשה

יצחק אהרונוביץ': כבוד היושב-ראש, בכל מקרה התכוונתי להגיע היום בגלל החשיבות של הדיון בנושא אילת, אבל הגעתי גם לכבוד הוועדה וגם למה שהיה אתמול

יצחק אהרונוביץ':  אני רוצה לומר מה מצב הטיפול בנושא הפיצויים וגם בנושא נובמבר ודצמבר

יצחק אהרונוביץ':  ביטלתי את כל הלו"ז שלי להמשך היום ואנחנו אחר כך נשב עם היועצת המשפטית של הוועדה וננסה לסיים היום את הדברים כדי שהתקנות יוכלו להיות מוגשות

יצחק אהרונוביץ':  אני לא אצא היום מהכנסת בלי שאנחנו מסדירים את העניין של התקנות ונוכל להגיש אותן לוועדה

משה גפני: אנחנו נמצאים בחזית

משה גפני:  המציאות היא שאנחנו עומדים מול האנשים

משה גפני:  עמדנו אתמול מול החייל שהיה כאן והוא בכה

משה גפני:  אנחנו הרגשנו שאנחנו במצב שאי אפשר לתאר אותו

משה גפני:  זה נראה כאילו לשם מה אנחנו יושבים כאן?      

נאור שירי: רק לחדד

נאור שירי:  החיילים לא יכולים למלא את הטפסים

משה גפני: אמרתי את זה

יצחק אהרונוביץ': אני רוצה לומר לוועדה שאמיר דהן היה כאן אתמול ואנחנו שוחחנו עם אותו חייל מילואים

יצחק אהרונוביץ':  יש לו עסק שהוא עסק קיים

יצחק אהרונוביץ':  נכון שיש גם עסק חדש ויש פעילות חדשה, ואגב, אנחנו נתנו לזה תשובה בהוראות ביצוע שלנו איך משלבים גם עסק קיים

יצחק אהרונוביץ':  הסברנו לו אתמול את הדברים והדברים האלה יטופלו

יצחק אהרונוביץ':  מבחינת מסירת מידע אני לא רוצה להיכנס לפרטים הספציפיים לגבי אותו מילואימניק

יצחק אהרונוביץ':      אני רוצה לומר באופן כללי לגבי המילואימניקים שצריך לזכור שהפיצויים העסקיים שניתנים למילואימניקים מכוח התקנות שאושרו ומכוח החוק שנותן את המענק הכללי בארץ – תלוי היכן העסק נמצא – מתלווים למעשה און-טופ תשלומי ביטוח לאומי שמקבל המילואימניק

יצחק אהרונוביץ':  שוב, אנחנו מדברים על אנשי מילואים שהם עצמאיים

יצחק אהרונוביץ':  זה מצטרף למה שהם מקבלים מביטוח לאומי

יצחק אהרונוביץ':  אני שוב אומר שיש כאן מערכת כפולה שהמדינה למעשה משלמת

יצחק אהרונוביץ':  כפי שהוועדה גם יודעת טיפלנו בזה בשבוע שעבר, היינו אמורים לעשות כך שזה לא יהיה כפול

עודד פורר: בינתיים המדינה עוד לא כל כך משלמת

יצחק אהרונוביץ': לא, המדינה משלמת

יצחק אהרונוביץ':  אני כבר אתן לוועדה את המספרים

יסמין פרידמן: היא משלמת על אוקטובר אבל עדיין לא התחלנו אפילו לדון על נובמבר ועוד שנייה אנחנו בינואר

יסמין פרידמן:  בעלי העסקים קורסים

משה גפני: הם עדיין לא מביאים את הדיון על נובמבר

משה גפני:  זה מה שהוא אמר

יסמין פרידמן: זו השאלה

יסמין פרידמן:  מתי יביאו לכאן את הדיון על נובמבר

יצחק אהרונוביץ': מבחינתי אני אשב כאן בכנסת כמה שצריך כדי שאנחנו נקדם את תקנות נובמבר-דצמבר פלוס צריך לאשר כמובן את הצו שהשר ביקש מהוועדה לגבי נובמבר-דצמבר על המענק הכללי

יצחק אהרונוביץ':  זאת אומרת, יש לנו גם את המענק הכללי ויש לנו גם את התקנות

משה גפני: על זה היה הוויכוח אתמול

משה גפני:  אני ביקשתי שישבו

משה גפני:  העלו כאן החברים את הנושא הזה, האם צריך להגיש על חודשיים או אפשר להגיש על חודש

יצחק אהרונוביץ': גם לזה אני אתייחס, לחודשיים וחודש, אבל קודם אני רוצה לסיים את נושא המילואימניקים

יצחק אהרונוביץ':  בכל מקרה, כפי שנאמר אתמול על ידי אמיר דהן, חוץ מפניות ישירות אלינו, ואפשר לפנות אלינו ישירות, הצבא פתח חמ"ל ואנחנו הצטרפנו אליו

יצחק אהרונוביץ':  בשבוע שעבר צירפנו נציגים שלנו לחמ"ל שהצבא פתח לטובת אנשי המילואים

יצחק אהרונוביץ':  קרוב לשלושה שבועות אנחנו מורידים צוותים שלנו למקומות הכינוס, כדי להגיע למילואימניקים

שלום דנינו: אתה יכול להרחיב על החמ"ל הזה?      

יצחק אהרונוביץ': יש חמ"ל שהצבא פתח ברמת גן, בשלישות, לטובת אנשי המילואים

יצחק אהרונוביץ':  זה חמ"ל גדול ולא רק בעניינים עסקיים

יצחק אהרונוביץ':  יש שם חמ"ל של הצבא ובו יושבים אנשי מילואים מתחום הפיננסים במטרה לעזור למילואימניקים בשלל דברים

שלום דנינו: נשות המילואימניקים יכולות לפנות לשם?     

יצחק אהרונוביץ': נשות המילואימניקים פונות לשם

שלום דנינו: פורסמו מספרי הטלפונים?     

יצחק אהרונוביץ': כן

יצחק אהרונוביץ':  זה באפליקציה

נאור שירי: איך פורסם? איזו אפליקציה?     

יצחק אהרונוביץ': למילואימניקים יש אפליקציה

נאור שירי: אני מילואימניק

נאור שירי:  אין אפליקציה

יצחק אהרונוביץ': תכף אני אבדוק

שלום דנינו: זה מאוד מאוד חשוב

יצחק אהרונוביץ': הצבא מפרסם

יצחק אהרונוביץ':  בשבוע שעבר הייתי שם ומאוד התרשמתי

יצחק אהרונוביץ':  גם האנשים שלנו היו ואנחנו מצרפים לשם נציג שלנו שיהיה שם באופן קבוע

נאור שירי: חבר הכנסת דנינו אמר משהו נכון

נאור שירי:  אתם מייצרים מסגרות ויכולת לקבל כסף אבל הבעיה היא בשרשרת הידע

נאור שירי:  אם האישה או הגבר לא יודעים לגשת אליך או לבן אדם שאתה שלחת לחמ"ל הזה, מה הועילו חכמים?     

יצחק אהרונוביץ': בדיוק בגלל שהבנו את הקשיים האלה, התחלנו להוריד צוותים שלנו ביחד עם ביטוח לאומי למקומות הכינוס

שלום דנינו: יופי

יצחק אהרונוביץ': אני חושב שכבר שבועיים-שבועיים וחצי הם מגיעים למקומות הכינוס

שלום דנינו: זה לא מספיק

יצחק אהרונוביץ': יש גם את המענה הזה

יצחק אהרונוביץ':  אני אדאג שאנחנו נפרסם את זה יותר

נאור שירי: תשלחו להם סמס

יצחק אהרונוביץ': אנחנו נבדוק את זה

יצחק אהרונוביץ':  יש שם תת-אלוף שהוא אמון על הדבר הזה

יצחק אהרונוביץ':  אני גם מקבל וואטסאפים מאנשי מילואים שמקבלים את ההודעות, שמגיעים אליהם והם גם יכולים לפנות, אבל אנחנו נבדוק את זה

יצחק אהרונוביץ':      לגבי החודשי והדו-חודשי

יצחק אהרונוביץ':  גם בתקופת הקורונה הפיצויים היו דו-חודשיים ואני רוצה להסביר

משה גפני: אתמול הייתה כאן הצעה של חבר הכנסת ולדימיר בליאק

משה גפני:  למה אתם לא מקבלים אותה? למה הקשיחות הזאת? אם יש מישהו שיש לו על חודש אחד שהוא בגירעון יותר גבוה, תוכלו לקבל את זה

ולדימיר בליאק: אפילו בדרך של השגה ולא בדרך שינוי מערכת

משה גפני: היו הצעות שהציעו חברי הכנסת

משה גפני:  הה, אני מביא את ההצעה של ולדימיר

משה גפני:  הכול זה לא, לא, לא? למה זה כך? אני ביקשתי שינון אזולאי וולדימיר בליאק עם היועצת המשפטית של הוועדה ישבו איתכם כדי לנסות להגיע לפתרון

יצחק אהרונוביץ': אין בעיה

יצחק אהרונוביץ':  אמרתי שאני נשאר היום בכנסת

ינון אזולאי: אתה בא עם תשובה לפני שבכלל הגענו להסכמות כך שמבחינתנו התשובה לא רלוונטית

יצחק אהרונוביץ': לא

יצחק אהרונוביץ':  אני רוצה להסביר את המתודיקה שאנחנו נוקטים בה, שהייתה קיימת גם בתקופת הקורונה

יצחק אהרונוביץ':  אם זכור לכבוד חברי הכנסת, גם בתקופת הקורונה אנחנו עבדנו על שיטה דו-חודשית גם לגבי מי שהוא חד-חודשי

ינון אזולאי: בקורונה היו כמה מסלולים מה שאין כאן

יצחק אהרונוביץ': לא, גם כאן יש לנו הרבה מסלולים

משה גפני: שי, יש לי בקשה אליך

משה גפני:  אנחנו ביקשנו שחברי הכנסת והיועצת המשפטית של הוועדה ישבו איתכם

משה גפני:  אני מבקש שתהיו בלב פתוח ובנפש חפצה

משה גפני:  אנחנו רוצים לעזור לאנשים

משה גפני:  הרי לא עושים את זה כדי לגרום לנזקים ברשות המיסים אלא להפך, כדי שאנשים יוכלו לקבל פיצוי במקרה שיש נזקים יותר גדולים לעסקים

יצחק אהרונוביץ': אנחנו נשב

יצחק אהרונוביץ':  אני רוצה לומר שגם השר שוחח איתי

משה גפני: אני רק מבקש שתגיעו להסכמה

יצחק אהרונוביץ': השר משוחח איתנו ארוכות בעניין הזה כולל היום

יצחק אהרונוביץ':  המטרה של משרד האוצר היא כמובן רק לסייע ולא חלילה לעכב

יצחק אהרונוביץ':  אני אומר שוב שאני אשב היום כאן עד שנגיע לדברים מוסכמים

שלום דנינו: מן הסתם גם עם אגף תקציבים

משה גפני: אני בעזרת השם בשבוע הבא מקיים דיון על כל הנושאים האלה, כולל הנושא של חיילי המילואים

משה גפני:  ראיתם שבימים האלה אנחנו לא יכולים לעמוד מהצד אחרי הבכיות של אתמול

אורית פרקש הכהן: היושב-ראש, אני רוצה להוסיף בהמשך להצעה של ולדימיר לגבי זה שאנשים יצטרכו להגיש השגה

אורית פרקש הכהן:  אני רוצה לפנות למנהל רשות המיסים

אורית פרקש הכהן:  מבחינתי, גם אם זה כרוך בטרחה לתקן את המערכת, אדם שחוזר ממילואים לא צריך שיהיה לו מנגנון של השגה, שהוא צריך עכשיו להתחיל להילחם על מה שמגיע לו

משה גפני: ולדימיר לא דיבר על זה

אורית פרקש הכהן: זה לא קשור

אורית פרקש הכהן:  הנושא הוא שהמערכת היא דו-חודשית

אורית פרקש הכהן:  מבחינתי שרשות המיסים תתאמץ ותתקן את המערכת כך שאדם, כדי לסדר לעצמו את הבעיה, לא יצטרך להגיש השגה

אורית פרקש הכהן:  בעיניי זה לא פתרון

אורית פרקש הכהן:  זה יהיה באוטומט ואז הוא מקבל מענה, גם אם זה אומר שמתכנתים צריכים לעבוד עוד עשרה ימים

אורית פרקש הכהן:  ראינו אתמול את המילואימניק וראינו שאנשים מותשים ועייפים מטרדות המלחמה ואפילו כמעט ולא יודעים מה זכויותיהם ואיך להגיש את הבקשה

משה גפני: את זה אמרתי

אורית פרקש הכהן: לשלוח אותם עכשיו למנגנון של השגה – לא

אורית פרקש הכהן:  זה לא הפתרון

משה גפני: תודה

משה גפני:  אנחנו לא מקיימים עכשיו את הדיון

משה גפני:  נקיים אותו בשבוע הבא

יצחק אהרונוביץ': אני רוצה לתת את המספרים

משה גפני: אני רוצה לשמוע את המספרים אבל אני מבקש לסיים היום את התקנות

משה גפני:  לשבת עם היועצת המשפטית של הוועדה ולסיים את התקנות האלה

משה גפני:  אנחנו נמצאים באיחור רב

יצחק אהרונוביץ': לגבי המספרים

יצחק אהרונוביץ':  אני רוצה לתת סקירה שנכונה לאתמול בערב והבוקר

יצחק אהרונוביץ':  עד עתה קיבלנו 211,000 תביעות נזק עקיף בכל המסלולים

יצחק אהרונוביץ':  נזק ישיר, מעל 30,000 ואני שם אותם בצד

יצחק אהרונוביץ':  אני רוצה לומר שזה אירוע חסר תקדים

יצחק אהרונוביץ':  30,000 נזקי רכוש, מעולם לא הייתה כמות כזאת

עודד פורר: גם מה שקרה ב-7 באוקטובר הוא חסר תקדים

יצחק אהרונוביץ': אין ספק

משה גפני: הוא מציין את המציאות

יצחק אהרונוביץ': 211,000 בקשות

יצחק אהרונוביץ':  173 – 82 אחוזים – קיבלו תשלומים

יצחק אהרונוביץ':  כ-130,000 קיבלו תשלום סופי והיתרה, כ-60,000, קיבלו מקדמות

יצחק אהרונוביץ':  חלקם נמצאים במסלול אדום מלא כאשר הם מקבלים מקדמה של 70 אחוזים ויכולים לפנות לקבל מקדמה יותר גבוהה, והיתרה שיש ב-60,000 הללו היא מי שהתיק שלו הועבר לביקורת כזאת או אחרת ומקבל באופן מיידי מקדמה של 60 אחוזים על הסכום שהוא תבע

יצחק אהרונוביץ':       במשך היום אנחנו מצליחים להריץ קרוב ל-15,000 תביעות ולכן למעשה אנחנו בודקים כמעט בזמן אמת

יצחק אהרונוביץ':  יש לנו כרגע שלושה אחוזים של שגויים, שזה אחוז לא קטן, ואנחנו בודקים באופן אינטנסיבי

יצחק אהרונוביץ':  יש לנו צוותים שבודקים למה השגויים האלה קרו

משה סולומון: מה זה שגוי? שגוי במה?     

יצחק אהרונוביץ': לא נדחו

יצחק אהרונוביץ':  מי שנדחה, נדחה והוא יכול להגיש השגה וערר

יצחק אהרונוביץ':  במקרה כזה אנחנו מדברים על כ-8,000 מקרים

יצחק אהרונוביץ':  יש לנו 15,000 מקרים מאותם 40,000 שלא שולמו, מאותם 50,000 אלף שלא שולמו

יצחק אהרונוביץ':  יש לנו בין 8,000 ל-10,000 שנדחו לגמרי והם כמובן רשאים להגיש השגה וללכת למסלול שהחוק קובע

יצחק אהרונוביץ':  יש לנו 15,000 שעלו לדחייה אבל אנחנו בודקים אותם באמצעות צוות שבודק אותם כדי לראות אם בכל אופן כן אפשר לשלם להם

יצחק אהרונוביץ':  היתרה, אלה תיקים שמחכים לבדיקה

יצחק אהרונוביץ':  אנחנו בודקים, כרגע ב-דיליי של יום-יומיים והגענו לבדיקה די בזמן אמת כי המערכת בודקת מעל 15,000 תביעות ביום

יצחק אהרונוביץ':       שלושה אחוזים שגויים, אלה שגויים מסיבות כאלה ואחרות

יצחק אהרונוביץ':  הם לא נדחו והם לא שולמו

יצחק אהרונוביץ':  הם נחשבים שגויים מסיבות כאלה ואחרות ובמקרים האלה אנחנו עוסקים בבדיקה

יצחק אהרונוביץ':  אנחנו מדברים על כ-6,000 מקרים שזה אומר שלושה אחוזים מהתיקים

עודד פורר: רק לוודא

עודד פורר:  התביעות מתייחסות לאוקטובר-נובמבר?     

יצחק אהרונוביץ': לא

יצחק אהרונוביץ':  צריך להבדיל

יצחק אהרונוביץ':  קודם כל, אנחנו מדברים כרגע בעיקר על תביעות אוקטובר

יצחק אהרונוביץ':  לגבי נובמבר-דצמבר עוד לא פורסמו תקנות למעט מי שנמצא במסלול אדום

יצחק אהרונוביץ':  מסלול אדום כבר יכולים להגיש

יצחק אהרונוביץ':  מסלול אדום מלא שזה יישובי העוטף

עודד פורר: אלה ה-30,000 שדיברת עליהם?     

יצחק אהרונוביץ': לא

משה גפני: לא

משה גפני:  הוא דיבר רק על אוקטובר

יצחק אהרונוביץ': על אוקטובר וגם כאלה שביקשו כבר מקדמות לגבי נובמבר

יצחק אהרונוביץ':  לגבי דצמבר אף אחד עוד לא ביקש מקדמה

יצחק אהרונוביץ':  המסה הגדולה היא בעיקר תביעות אוקטובר

יצחק אהרונוביץ':  בעזרת השם אחרי שהוועדה כמובן תאשר את התקנות להאריך בנובמבר-דצמבר את המענק הכללי, התשלומים ילכו יותר מהר מכפי שהם הלכו כי אנחנו לא צריכים לבנות את המערכות מחדש

יצחק אהרונוביץ':  צריך לזכור שעכשיו המערכת קיימת וכי אנחנו כל הזמן עושים לה פיין-טיונינג בגלל השגויים שאנחנו תופסים

משה סולומון: כמה תביעות פתוחות בתוך ה-211,000 הגשות?     

יצחק אהרונוביץ': כרגע יש לנו כ-165,000 תביעות ששולמו

משה סולומון: ואמרת עוד 30,000 שכבר טופלו

יצחק אהרונוביץ': לא

יצחק אהרונוביץ':  יש 8,000 שנדחו

משה סולומון: כמה תיקים נשארו פתוחים?     

יצחק אהרונוביץ': בערך 30,000, שזה מלאי ליומיים של בדיקה

שלום דנינו: כשאתם אומרים נדחה, זאת אומרת הוא מבקש סכום ואתם אומרים אפס וכי היא לא זכאי?      

יצחק אהרונוביץ': כן

שלום דנינו: תן דוגמה

יצחק אהרונוביץ': אם למשל המחזורים שלו לא ירדו

יצחק אהרונוביץ':  יש לו זכות להגיש ערעור על ההחלטה הזאת

שלום דנינו: אבל זאת לא פגיעה במבנה

שלום דנינו:  כל מה שאתם מדברים זה על קרן הפיצויים של מס רכוש

יצחק אהרונוביץ': כן

יצחק אהרונוביץ':  זה הנזק העקיף

יצחק אהרונוביץ':  כן

יצחק אהרונוביץ':       חשוב לי לדבר על הסכומים

יצחק אהרונוביץ':  עד עתה שילמנו כארבעה מיליארד שקלים סכומי נזק עקיף ועוד כ-600 מיליון שקלים נזקים ישירים

יצחק אהרונוביץ':  זאת אומרת, 4,6 מיליארד שקלים

משה גפני: תודה רבה

משה גפני:  אני מבקש לנסות לסיים את זה היום, לשבת על נושא הצו של אתמול וגם אותו לסיים

משה גפני:  בשבוע הבא אני אקיים את הדיון גם על אנשי המילואים

משה גפני:  אנחנו לא יכולים לעבור לסדר היום כאילו עולם כמנהגו נוהג

משה גפני:  צריך למצוא לזה פתרון

משה גפני:      אנחנו עוברים לדיון על אילת

משה גפני:  כאילו תפסנו טרמפ על אילת אבל זה ברור כי עכשיו זה הנושא עולה כל הזמן

משה גפני:  אני לא רוצה לפתוח דיון

משה גפני:  אני רוצה שהם יבואו עם דבר מוגמר ואז כמובן כולם יתייחסו לעניין הזה

משה גפני:       אני מקדם בברכה את ראש העיר אילת אלי לנקרי שנמצא כאן איתנו ולא בפעם הראשונה

משה גפני:  אילת היא עיר שגיאוגרפית נמצאת במקום רחוק

משה גפני:  התוצאה של הדברים האלה, כאשר אנחנו מדברים על פיצוי וכל מה שנלווה לזה, כמובן יוצרת השלכות

משה גפני:  דיברנו על זה, החברים העלו את זה וגם אני העליתי את זה

משה גפני:  המציאות היא שאילת מבחינה כלכלית קורסת

משה גפני:  אנחנו לא יכולים לעמוד מנגד ולהגיד שיש תקנות כלליות והתקנות הכלליות פותרות את הבעיה הזאת גם לגבי אילת

משה גפני:  הן לא פותרות את הבעיה לגבי אילת ולכן אנחנו מקיימים את הדיון הזה

משה גפני:      אדוני ראש העיר, בבקשה, הבמה לרשותך

משה גפני:  אגב, אנחנו דיברנו שתשב עם הלשכה המשפטית ותוכן הצעת חוק

אליהו לנקין: אכן כך

אליהו לנקין:  תודה רבה אדוני היושב-ראש על הישיבה החשובה הזאת שכמו שאמרת היא ישיבת המשך

אליהו לנקין:  תודה לחברי הכנסת שנמצאים כאן

אליהו לנקין:       אדוני היושב-ראש, ישבנו כאן לפני כמעט חודש, חודש פחות יומיים, ובישיבה הזאת הצגנו נתונים ברורים וחד-משמעיים

אליהו לנקין:  הראינו את הפערים הגדולים, צריך לומר הענקיים, בין מה שקורה בארץ לבין מה שקורה באילת

אליהו לנקין:  כבר אז אמרתי שמה שנאמר עוד חודש קודם לכן, קרה אחת לאחת

אליהו לנקין:  מה שחזינו, כך היה

אליהו לנקין:       גם עכשיו, אם תיקחו את הדברים שאמרתי לפני חודש, אמרתי מה יקרה במהלך דצמבר ואכן קרה אחת לאחת

אליהו לנקין:  מה שאני אומר היום, גם זה לצערי יקרה בחודשים ינואר, פברואר ומרס

אליהו לנקין:  אמרתי אז ואני אומר היום שאילת איבדה את החורף הזה

אליהו לנקין:  הכול בוטל

אליהו לנקין:  אני אומר לאנשים ואמרתי לשי אהרונוביץ' שנמצא כאן ולכל אנשי האוצר שלא ישבו כאן בירושלים וידברו על אילת אלא שיבואו לאילת, שיבואו לראות מה קורה שם, שיבואו לראות את הטיילות הריקות, שיבואו לראות את הדלילות במרכזי המסחר

אליהו לנקין:  אמרתי להם שלא יבואו עם נתונים – סליחה – שקריים

אליהו לנקין:  אני אגיד את זה כך כי אין לי מילה אחרת להגדיר את זה

אליהו לנקין:      מאז הישיבה הזאת, אדוני היושב-ראש, לא קרה כלום

אליהו לנקין:  הנחית את האוצר לבוא בתוך ארבעה ימים עם מתווה משופר לעיר אילת – לא קרה

אליהו לנקין:  קודם כל, הם משכו את זה ימים ארוכים בלי לעשות כלום

אליהו לנקין:  אחר כך התחילו דיונים, דיוני סרק

אליהו לנקין:  הנה אני אומר את זה, דיוני סרק

אליהו לנקין:  שום דבר

אליהו לנקין:  משכו אותנו באף

אליהו לנקין:  אני אגיד שזלזלו בנו כי כך זה היה

אליהו לנקין:  קיימנו דיונים, קיימנו ישיבות, קיימנו שיחות אין ספור, התכתבויות אין ספור

אליהו לנקין:  עם שי אהרונוביץ' אני קיימתי בלי סוף שיחות ובלי סוף דיונים אבל כלום, שום דבר

אליהו לנקין:  הם עומדים על דעתם שאילת אינה שונה מכל מה שקורה בארץ

אליהו לנקין:      אנחנו הצגנו נתונים ואני גם אציג אותם היום

אליהו לנקין:  אלה נתונים שמלמדים חד-משמעית שבארץ לשמחת כולנו מתחילה התאוששות, היא התחילה בנובמבר והיא נמשכת בדצמבר

אליהו לנקין:  באילת מגמת ההידרדרות ממשיכה

אליהו לנקין:  זה לא מפתיע אף אחד וזה לא צריך להפתיע – כי אין תיירות באילת ואין ציפייה שתהיה תיירות

אליהו לנקין:  אגב, אפשר לעשות כל מיני צעדים כלכליים כמו שאנחנו עשינו ואת זה אמרנו לאוצר

אליהו לנקין:  אמרנו לאוצר שיציעו הצעה כלשהי, שיבואו עם משהו, שיביאו נייר

אליהו לנקין:  התחילו לדבר איתי ואמרו שניתן כך ואחרת, אבל תביאו, תגידו, תציעו נייר

אליהו לנקין:  לא ראיתי נייר אחד, אדוני היושב-ראש

אליהו לנקין:  לא ראיתי הצעה אחת

אליהו לנקין:  כלום

אליהו לנקין:  נאדה

אליהו לנקין:  כלום

משה גפני: אדוני ראש העיר, בסדר, הבנו את הזעקה שלך

משה גפני:  התהליך צריך להיות כזה שאתה להסביר לחברי הוועדה ולעם בישראל למה אילת שונה מכל מקום אחר בארץ

עודד פורר: הוא כבר הסביר את זה לפני חודש

סימון דוידסון: לפני חודש הוא היה כאן

סימון דוידסון:  הוא הסביר

עודד פורר: עוד פעם צריך לשמוע את ההסבר הזה? הוא בא לספר שהמצב לא השתפר

אליהו לנקין: הסברתי לפני חודש

מיכל שיר סגמן: אם זו הייתה העברה תקציבית לסקטור כלשהו, מזמן היינו מעבירים

ינון אזולאי: אם לא היו נותנים לו לדבר, הייתם טוענים למה לא נתנו לו לדבר

ינון אזולאי:  הוא הביא מצגת והוא רוצה להציג אותה

עודד פורר: אבל ראינו את זה לפני חודש

עודד פורר:  היית כאן

אליהו לנקין: אני אציג שוב

ינון אזולאי: המצב עכשיו יותר גרוע

ינון אזולאי:  אמרו כאן שזה הולך ומשתפר, אבל הוא מראה שזה לא הולך ומשתפר

סימון דוידסון: לא משתפר

סימון דוידסון:  זה יותר גרוע

סימון דוידסון:  סע לאילת ותראה עיר רפאים

ינון אזולאי: אני אומר לך שזה לטובת העניין ולא לרעתו

ינון אזולאי:  גם מי שחשב באוצר שהתחזית תהיה יותר טובה, מראים לו שזה לא כך

משה גפני: אין לי כאן איזה נכס שאני עכשיו שומר עליו

משה גפני:  אני סבור שראש העיר צריך להציג את הבעיה בקצרה כדי שכל העולם ישמע אותה ואז אנחנו נביא את הצעת החוק שמציעה הלשכה המשפטית יחד עם ראש העיר, מה שלא היה בדיון הקודם

משה גפני:  את זה ביקשנו שיביאו

משה גפני:  אני חושב שצריך לעשות את התהליך ואז ניכנס לדיון עם משרד האוצר

משה גפני:  להבנתי משרד האוצר לא סבור כך ונצטרך להתמודד איתו

סימון דוידסון: אדוני היושב-ראש, שאלה בשקט ובלי צעקות

סימון דוידסון:  למה עד היום לא היה דיון עם משרד האוצר? הרי לפני חודש ראש העיר היה כאן

משה גפני: היה דיון

סימון דוידסון: אתה אומר עכשיו שיהיה דיון

משה גפני: משרד האוצר מתנגד

אליהו לנקין: בכל דיון הם אמרו שמצבה של אילת דומה לכל מה שקורה בארץ

אליהו לנקין:  אני מציג לכם את הנתונים

אליהו לנקין:  הצגתי אותם קודם ובינתיים חלף עוד חודש

אליהו לנקין:  תסתכלו, אני אעשה את זה מאוד קצר

אליהו לנקין:       אמרתי לכם ששיעור האבטלה יעלה והנה שיעור האבטלה עולה באילת, שיעור הכי גבוה בישראל

מיכל שיר סגמן: כמה זה באחוזים?     

אליהו לנקין: 14 אחוזים אבטלה לעומת 3

אליהו לנקין: 4 אחוזים ערב המלחמה

אליהו לנקין:  אני אומר לכם – זה גם היה בתקופת הקורונה – שבתי המלון עוד מעט ייסגרו כי המפונים יצאו מהם

אליהו לנקין:  הם ייסגרו

אליהו לנקין:  ינואר, פברואר – הם ייסגרו ואז נגיע לשיעורי אבטלה של עשרות אחוזים, ל-50 אחוזים, ל-60 אחוזים

אליהו לנקין:  זה יעלה למדינה מאות מיליוני שקלים

אליהו לנקין:  אני אומר, בואו תעשו משהו עכשיו ותוכלו למתן

אליהו לנקין:  לא תוכלו לבטל את מה שקורה בעיר אבל כן תוכלו למתן

אליהו לנקין:  גם עם זה הם לא רוצים להתמודד

אליהו לנקין:       אנחנו מראים את הירידה בהכנסות העסקים

אליהו לנקין:  את זה ראיתם

אליהו לנקין:  תסתכלו על הנתונים של דצמבר

אליהו לנקין:  הבאתי לכם נתונים עדכניים

אליהו לנקין:  נתונים לגבי מרכזי המסחר מה-1 עד ה-24 בדצמבר

אליהו לנקין:  אלה נתוני ריס

אליהו לנקין:  טוענים באוצר – אני רוצה לשים את זה כאן על השולחן - שהנתונים לא נכונים

אליהו לנקין:  תוכיחו

אליהו לנקין:  תראו לנו נתונים אחרים

אליהו לנקין:  איך אתם יכולים להגיד דבר כזה? אנחנו משקרים מישהו? אנחנו עובדים על מישהו? אנחנו מביאים נתונים של חברות רשמיות, של ריס ושל שבא

אליהו לנקין:  אלה לא נתונים שלנו

אליהו לנקין:  זאת קונספירציה שלנו איתם? אם יש לכם נתונים אחרים, אל תביאו לנו את הדוגמאות

אליהו לנקין:  הביאו לנו כמה דוגמאות של עסק פה ועסק שם

אליהו לנקין:  ברור שיש עסק בתל אביב שבירידה דומה גם לעסק באילת, ברור את זה, ברור שיש עסק בתל אביב שירד ב-60 אחוזים וגם באילת

אליהו לנקין:  אני מדבר על המגמה, אני מדבר על העומק, אני מדבר על כל העיר שקורסת

אליהו לנקין:  על זה אני מדבר

אליהו לנקין:  אתם לא יכולים להגיד שאילת דומה למקום אחר

אליהו לנקין:  אנחנו מראים לכם

אליהו לנקין:      אחד ההבדלים המהותיים הוא הימשכות המשבר

אליהו לנקין:  כלומר, אם זה היה רק אוקטובר כמו בכל הארץ, ניחא, לא הייתי בא לכאן, לא הייתי מגיע לשולחן הזה, לא הייתי מגיע גם אם באילת היה המשבר הכי קשה

אליהו לנקין:  חודש אחד, מלחמה, שיסבלו

אליהו לנקין:  הנה, אני אומר את זה

אליהו לנקין:  אולי באילת לא יאהבו לשמוע את מה שאני אומר עכשיו

אליהו לנקין:  נובמבר, נמשך

אליהו לנקין:  דצמבר, נמשך

אליהו לנקין:  ינואר, צפוי להימשך ואף להעמיק

אליהו לנקין:  הרע עוד לפנינו

אליהו לנקין:  אני אומר שתתכוננו לרע

אליהו לנקין:  תעשו משהו כדי למתן את זה, כדי להקטין את זה ככל האפשר, לצמצם את זה, להפחית

אליהו לנקין:      במקום להגיד לנו בואו נעשה תוכנית ביחד, הם אומרים שהנתונים שלנו לא נכונים

אליהו לנקין:  עם מי אני מתאם את הנתונים האלה? תגידו לי, באמת

אליהו לנקין:  זה מעליב, זה פוגע, זו זחיחות, זו התנשאות, זו יהירות

אליהו לנקין:  אני לא יודע איך להגדיר את זה

אליהו לנקין:  די, תתעשתו, תתעוררו

אליהו לנקין:  חבר'ה, אילת היא לא עסק גדול מהבחינה הזאת

משה גפני: מה אתם מציעים

אליהו לנקין: אתם רואים את הנתונים

אליהו לנקין:  תראה, לפי נתוני שבא 42 אחוזים ירידה וזה מהשבוע האחרון

ינון אזולאי: זה באשראי

ינון אזולאי:  אתמול כפיר בטט לקח את זה כדוגמה עת ראינו מה קורה במקומות שצריכת האשראי עולה

ולדימיר בליאק: תלוי מתי שואלים

ינון אזולאי: וגם באיזו עיר

ינון אזולאי:  זה כנראה נתון שכפיר בטט נתן אותו אתמול ולא אנחנו

ינון אזולאי:  זה חלק מהדברים שצריך לתת עליהם את הדעת לגבי נתוני האשראי שיורדים כאן

אליהו לנקין: נכון

ינון אזולאי: 42 אחוזים ירידה

שלום דנינו: אלי, מה הפתרון ומה המלווה?     

אליהו לנקין: לפני כן, יש כאן עוד נתון

אליהו לנקין:  אתם רואים את המגמה מתחילת המלחמה

אליהו לנקין:  הקו האדום למטה מראה את הירידה של אילת

אליהו לנקין:  כולם עולים ואילת ממשיכה לרדת והפערים הם פערים עצומים

אליהו לנקין:  חברים, הנתונים האלה הם נתוני אמת

אליהו לנקין:  אנחנו לא משקרים אף אחד ואנחנו לא יכולים לשקר

ינון אזולאי: מי אמר שאתה משקר? אף אחד לא אמר

אליהו לנקין: אמרו

אליהו לנקין:  באוצר אומרים שיש להם נתונים אחרים

משה גפני: לא

משה גפני:  הם מכחישים

משה גפני:  אנחנו מעידים על כך שאתם לא משקרים

משה גפני:  מה אתם מציעים

אליהו לנקין:  מה שאנחנו מציעים שמנו על השולחן

אליהו לנקין:  יחד עם היועצת המשפטית של הוועדה והיועצת המשפטית של הכנסת הוכן מתווה שמבוסס על כך שאילת היא עיר שקלטה מפונים יותר מכל עיר אחרת במדינת ישראל

יסמין פרידמן: זאת השאלה

יסמין פרידמן:  לצורך כך קיבלתם תקציב מהמדינה? קיבלתם תקציב על מספר המפונים?     

אליהו לנקין: על מספר המפונים, אני אפילו לא רוצה להתייחס לזה

יסמין פרידמן: זה חשוב מאוד

אליהו לנקין: אמרתי גם בישיבה הקודמת שזה לא הסיפור

אליהו לנקין:  אמרתי שעיריית אילת הוציאה כל כך הרבה כסף לטובת המפונים

אליהו לנקין:  אגב, מה שנעשה באילת לא נעשה בשום מקום אחר בארץ

אליהו לנקין:  זה עוד יירשם בהיסטוריה

יסמין פרידמן: ברור לי

יסמין פרידמן:  אני פשוט רוצה לדעת האם זה כמו ערד שקיבלה חמישה שקלים למפונה

יסמין פרידמן:  האם גם אתה קיבלת חמישה שקלים למפונה?     

אליהו לנקין: כן

יסמין פרידמן: כדי להכניס אותו למערכת החינוך, לפנות לו את האשפה, לתת לו שירות פסיכולוגי וכולי

אליהו לנקין: כן

אליהו לנקין:  התשובה היא כן

יסמין פרידמן: המדינה נותנת לך חמישה שקלים למפונה

יסמין פרידמן:  תודה

יסמין פרידמן:  את זה רציתי שכולם ישמעו

אליהו לנקין: כן

אליהו לנקין:  רק שידעו למה זה מספיק

יסמין פרידמן: אתה יכול לקנות להם שוקו בלי הלחמנייה

משה גפני: זה ברור

נעמה לזימי: לא

נעמה לזימי:  זה לא ממש ברור

יסמין פרידמן: זה שזה ברור, זה לא אומר שצריך להדהד את זה בקול רם שכולם ישמעו עוד פעם ועוד פעם ועוד פעם

אליהו לנקין: אנחנו מדברים על כך שיש אפשרות שאילת תיכנס אל המתווה של ערי הספר

אליהו לנקין:  אגב, גם בהגדרה אילת היא עיר ספר

אליהו לנקין:  לא צריך להמציא המצאות – בהגדרה אילת היא עיר ספר

אליהו לנקין:  מדברים על המצב הביטחוני ואתם יודעים שלא מדברים על זה בקול רם

אליהו לנקין:  גם אני לא מדבר על זה בקול רם אבל לעבר העיר אילת שוגרו עשרות טילים וכטב"מים, יותר מ-100

אליהו לנקין:  אחד נפל בתוך שטח בית ספר והיה נס

אליהו לנקין:  לצערי אילת מאוימת

אליהו לנקין:  המצב הביטחוני קשה

אליהו לנקין:      אני מחזיק מכתב של אלוף פיקוד העורף אליך היושב-ראש

אליהו לנקין:  תוכל לראות את זה

אליהו לנקין:  במכתב הוא מאשר את האיומים על העיר

אליהו לנקין:  הוא מאשר את המשמעויות של זה

אליהו לנקין:  הוא גם מאשר שהדבר היחיד שכרגע מגן על העיר, חוץ מהקדוש ברוך הוא כמובן, אלה מערכות ההגנה הטובות שיש סביב העיר והרבה מזל

אליהו לנקין:  מערכות ההגנה, הקדוש ברוך הוא והרבה מזל

סימון דוידסון: והאמריקאים

אליהו לנקין: גם האמריקאים

אליהו לנקין:  בסדר

סימון דוידסון: צריך להגיד להם תודה

אליהו לנקין: זה המצב אדוני היושב-ראש

אליהו לנקין:  אילת מאוימת גם ביטחונית

אליהו לנקין:  אנחנו לא יודעים מתי נוכל להחזיר תיירות

אליהו לנקין:  אנחנו הצענו שני דברים

אליהו לנקין:  ראשית המתווה הזה שנותן לעסקים קצת להיות עם הראש מעל המים

אליהו לנקין:  לא לטבוע למרות שהרבה עסקים כבר טובעים

אליהו לנקין:  הדבר השני הוא לייצר תוכנית בעלות לא גבוהה

אליהו לנקין:  אני אומר שלמדינה זה כלום

אליהו לנקין:      קח לדוגמה את המילואימניקים

אליהו לנקין:  אני אומר לאוצר שייתנו למילואימניקים האלה שחירפו נפשם ושנלחמו בחירוף נפש ובגבורה, תנו להם חופשת התאווררות באילת

אליהו לנקין:  תרוויחו גם ההצלה של אילת ותיתנו מענק לחיילי המילואים

אליהו לנקין:  בואו תראו דרך אחת והצעתי עוד עשר דרכים

יסמין פרידמן: מה עם מתווה צוק איתן לאילת כמו במקומות אחרים? זה עלה?     

אליהו לנקין: מה שעולה כרגע זה המתווה הזה שהכינה היועצת המשפטית של הוועדה

אליהו לנקין:  בנוסף לכך צריכה להיות תוכנית - שוב אני אומר שזאת לא עלות גבוהה – שיכולה לחלץ את העיר מהמשבר הזה, שמסתכלת קדימה, שנותנת פתרונות

אליהו לנקין:  אנחנו שמנו את הפתרונות וגם האוצר יכול להציע

אליהו לנקין:  כל אחד יכול לעשות את זה

אליהו לנקין:  זה מאוד פשוט

אליהו לנקין:  אלה הדברים

משה גפני: תודה רבה

משה גפני:  היועצת המשפטית

שולמית אלוני: היועצת המשפטית לכנסת נתבקשה למצוא מנגנון שייתן מענה לפגיעה בפעילות העסקית של העיר, וככל שבאמת יש נתונים כלכליים שמבססים את הפגיעה בפעילות העסקית, המנגנון שאנחנו מצאנו לקבוע שיישוב שקלט מפונים בשיעור שעלה על 40 אחוזים מתושביו וששיעור הירידה במחזור העסקאות של רוב עסקיו עולה על 30 אחוזים, יראו אותו כיישוב ספר עד סוף חודש מרס 2024

ולדימיר בליאק: איך אפשר לוודא את הנתון השני?     

שולמית אלוני: תכף אני אכנס לזה

שולמית אלוני:  ככל שבאמת מראים שיש איזשהו קושי בהתאוששות בעסקים, ובעצם יישוב שקולט מפונים, יהיה זכאי לפיצוי בגין הנזק העקיף בשיעור של 70 אחוזים לעומת הפיצוי המלא שניתן ליישוב ספר

אורית פרקש הכהן: זאת חקיקה פרטנית שלא מכניסה אותם לתוך ההסדרים של אותם קילומטרים אלא היא כן נותנת משהו מוגבר

שולמית אלוני: היא חקיקה שנותנת מענה לכל ישוב שבעצם קולט מפונים ועומד בקריטריונים האלה, לא בהכרח לעיר אילת

נאור שירי: למה לא בהכרח?     

שולמית אלוני: החקיקה מדברת על עיר שקולטת מפונים

שולמית אלוני:  היא לא מתייחסת לאילת באופן ספציפי

נאור שירי: למה לא להתייחס לאילת?     

שלום דנינו: זה חשוב כי אם יש עוד גופים כאלה למשל במועצת אילות, גם הם יוכלו להיכנס לקטגוריה הזאת

שלום דנינו:  זה דבר חיובי

שלום דנינו:  יכולים להיות עוד גופים נוספים

מיכל שיר סגמן: אבל אז האוצר יכול לעשות כמו שהוא עשה - - -     

עודד פורר: לפי הצעת החוק הזאת, הפיצוי לאילת יהיה 70 אחוזים מהפיצוי שמקבלת עיר אחרת

אליהו לנקין: בדיוק

אליהו לנקין:  אנחנו מבקשים 70 אחוזים

עודד פורר: למה 70 אחוזים? גם למה 80 אחוזים?     

שולמית אלוני: נוכח השוני שקיים בין היישובים

שולמית אלוני:  אולי השוני ברמת הפגיעה

עודד פורר: אין אף ישוב במדינת ישראל שמציג נתונים כאלה

אליהו לנקין: אין אף ישוב

אליהו לנקין:  כולל אשדוד ובאר-שבע

אליהו לנקין:  רק קריית שמונה ושדרות

משה גפני: משרד האוצר, בבקשה

נאור שירי: מי היה מטעם משרד האוצר במשא ומתן?     

גל ברנס: אגף התקציבים

גל ברנס:  היה המנכ"ל, היה צוות שלי, היה מנהל רשות המיסים, היה צוות פנים

גל ברנס:  היו הרבה פגישות וצוותים רבים שעסקו בנושא

נאור שירי: אתה היית?     

גל ברנס: גם אני הייתי

קריאה: אנחנו לא מכירים את הצעת החוק הזאת

אורית פרקש הכהן: הרב גפני, ההצעה הזאת מקובלת על מנהל רשות המיסים?     

קריאה: לא, אנחנו לא מכירים את ההצעה הזאת

קריאה:  לראשונה עכשיו אנחנו שומעים עליה

נאור שירי: ההצעה הזו צריכה להיות מקובלת על מי שיושב כאן

גל ברנס: אני אתייחס גם לנתונים ואומר גם מה אנחנו מציעים

משה גפני: יש שני דברים

ולדימיר בליאק: אם אפשר לשאול שאלה אחת לפני כן

משה גפני: כן אבל בקיצור

ולדימיר בליאק: למה לא להחיל מסלול ירוק ולא להסתבך עם 70 אחוזים?     

אליהו לנקין: נכון

אליהו לנקין:  מסלול המחזורים

אליהו לנקין:  בדיוק

אליהו לנקין:  אין הבדל

ינון אזולאי: ההגדרה היא טובה

משה גפני: ולדימיר, אנחנו עוד לא שם

יסמין פרידמן: למה? דרושה חקיקה?     

אורית פרקש הכהן: כל הפיצויים הללו, זה סוג של חקיקה

אורית פרקש הכהן:  או תקנות או חקיקה

משה גפני: יש שני דברים שכולנו רוצים לדעת מכם

משה גפני:  האם אתם מסכימים עם העובדה הזאת שאילת שונה מכל היישובים האחרים בארץ, כמו שהציג את הבעיה הזאת ראש העיר, בעיה מאוד קשה? והדבר השני הוא להיכנס לפרטים

משה גפני:  אם אכן אתם מסכימים שאילת שונה, אפשר להגיד באופן הזה, כמו שמציעות היועצות המשפטיות

משה גפני:  זה אומר שזה כבר דיון שני אבל קודם כל תגידו האם אתם סבורים שאנחנו צריכים להתייחס לאילת באופן שונה מכפי שאנחנו מתייחסים לעיר אחרת

גל ברנס: ההבחנה החשובה היא הבחנה בין העסקים באילת לעיר אילת

גל ברנס:  היום בישראל יש שני מסלולי פיצוי

גל ברנס:  יש מסלול פיצוי לכלל הארץ ויש מסלול פיצוי שאושר בתקנות למקומות שפיקוד העורף הגביל את הפעילות שלהם, והיה כאן דיון ארוך על מי כן ומי לא

גל ברנס:  מסלול אחד מפצה על המשכיות עסקית והוא בסדרי גודל של כמעט פי שתיים ופי שלוש מכפי שהיה בתקופת הקורונה, הוא ניתן כדי שהעסקים ישאירו את הראש מעל המים

גל ברנס:  לא ייסגרו ולא ייפגעו

גל ברנס:  הם עסקים טובים והם אמורים להמשיך להיות עסקים טובים גם אחרי המלחמה הזאת

גל ברנס:  המסלול השני הוא מסלול שמפצה על רווח

גל ברנס:  זה אותו מסלול מחזורים עליו דיברו והוא ניתן כיום ביישובים שפיקוד העורף קבע בהם מגבלות

גל ברנס:       ההבחנה בין עסק באילת לבין עסק במרכז, גם מנתונים שבדקנו ממש פרטנית, רשות המיסים הוציאה עסק באילת ועסק במרכז בתחומים שונים, במסחר, בביגוד, במסעדות – לא מצאו הבדלים בהיקף ירידות המחזורים

משה סולומון: איך זה יכול להיות?     

ינון אזולאי: אמרת פרטני

ינון אזולאי:  כמה עסקים לקחתם?     

קריאה: 30

גל ברנס: עיריית אילת נתנה לנו 16 עסקים ואנחנו לקחנו עוד עסקים

אליהו לנקין: אנחנו נתנו את כל העסקים בארץ

אליהו לנקין:  את כל העסקים שאילת

גל ברנס: אם ניתן לעסקים באילת מסלול שונה, זה אומר שעסק שנפגע ב-100 אחוזים בטבריה יקבל פחות מעסק שנפגע, 60 אחוזים, באילת

גל ברנס:  זאת התוצאה של מתן מסלול שונה

עודד פורר: זה נפגע חצי שנה וזה חודשיים

עודד פורר:  איך אתה משווה?     

אליהו לנקין: בדיוק

עודד פורר: כרגע עסק שנפגע 100 אחוזים בטבריה יקבל פחות מעסק שנפגע 60 אחוזים בבאר-שבע

שלום דנינו: תתמודד עם הנתונים שהראה כאן ראש העיר

אליהו לנקין: אני חייב להגיד משהו בעניין הזה

משה גפני: ראש העיר, רגע

משה גפני:  אני רוצה תשובות לשאלות האלה שמתעוררות כאן גם בישיבה הקודמת וגם היום

משה גפני:  יש מצב שבתל אביב התיירות היא חמישה אחוזים מהעסקים שנמצאים בתל אביב וצריך להתחשב בזה

משה גפני:  אילת בנויה על תיירות

יסמין פרידמן: בלבד

משה גפני: אילת בנויה על תיירות בלבד

משה גפני:  המציאות היא שאנחנו הולכים לנזק גדול מאוד גם אם בעזרת השם המלחמה תסתיים

משה גפני:  המצב שם יהיה שחודשים ארוכים תהיה נפילה של הכלכלה של אילת

משה גפני:  לא רק העיר אלא העסקים

משה גפני:  אתה מדבר על יום בשבוע, על העסק הזה בתל אביב שיש לו כך וכך נזקים ואתם מוצאים שגם באילת זה דומה אבל אילת זה משהו אחר

משה גפני:  המיקום שלה, המציאות עליה היא מבוססת, כולנו יודעים מה היא אילת

משה גפני:      מה התשובה לשאלה הזאת? מה אתה מביא את טבריה? בטבריה יהיה חודש, חודשיים, והעניין ייגמר

גל ברנס: התשובה היא שאם אנחנו מסתכלים מנקודת מבט של עדיפות לאומית, אפשר למצוא רציונלים לסייע לעיר וגם ניתן סיוע לעיר בסך כל 40 מיליון שקלים לתמיכה ומפונים

משה גפני: אתם מוכנים להכיר באילת כיישוב ספר?     

גל ברנס: לא, ישוב ספר הוא עצירה של עסקים

יצחק אהרונוביץ': כבודו, זה לא יעזור לאילת

גל ברנס: ישוב ספר צריך עצירת פעילות ואין עצירת פעילות

יצחק אהרונוביץ': תיקון הגדרת יישובי הספר בחקיקה הראשית לא יעזור כי כדי לקבל את הפיצוי, גם אם תגדיר את זה כיישוב ספר כפי שאמרה היועצת המשפטית, צריך הפסקת פעילות

יצחק אהרונוביץ':  לא הייתה הפסקת פעילות

יצחק אהרונוביץ':  פיקוד העורף לא הורה על הפסקת פעילות באילת

יצחק אהרונוביץ':  לכן אני לא רואה מה זה ייתן כאן

יצחק אהרונוביץ':  בשביל לקבל פיצוי ביישוב ספר, אדום מלא, כפי שכאן הכוונה - - -         

אליהו לנקין: לא אדום מלא

אליהו לנקין:  ירוק

אליהו לנקין:  איפה הייתה הפסקת פעילות? בבאר-שבע? באשדוד? איפה הייתה?     

יצחק אהרונוביץ': על זה שאל חבר הכנסת

יצחק אהרונוביץ':  הוא שאל למה לא ניתן מסלול ירוק

ינון אזולאי: הוא שאל על ירוק

ינון אזולאי:  לא על אדום

יצחק אהרונוביץ': רוצים להוסיף את זה כיישוב ספר כפי שאשקלון התווספה

שלום דנינו: לא

ינון אזולאי: 	עזוב את הצעת החוק

ינון אזולאי:  מה הפתרון שלכם? תן פתרון

עודד פורר: אם לפי הצעת החוק יש עסק שלא ירדו לו המחזורים, הוא לא יקבל

ינון אזולאי: בדיוק

ינון אזולאי:  שי, עד עכשיו אמרתם מה לא

ינון אזולאי:  תגידו מה כן

יצחק אהרונוביץ': אני חושב שאגף התקציבים התחיל להגיד

ינון אזולאי: לא, מה שהוא הביא זה מה שקיים כרגע

גל ברנס:  לא, לא מה שקיים

גל ברנס:  אני אומר שלעסקים המתווה שקיים כרגע, אנחנו חושבים שהוא נותן מענה מספק

ינון אזולאי: זו הטעות הבסיסית

ינון אזולאי:  אתה אומר לי שהוא מביא מתווה חדש

ינון אזולאי:  לא

יצחק אהרונוביץ': ההבחנה היא בין העסקים לבין העיר

יצחק אהרונוביץ':  אם רוצים לדבר ברמה המוניציפאלית - - -     

עודד פורר: איך זה מתכתב עם הנתונים?     

ינון אזולאי: לא, ברמה המוניציפאלית זה משהו אחר

ינון אזולאי:  צריך החלטת ממשלה על התשתיות של העיר

עודד פורר: איך זה מתכתב עם נתוני האבטלה? איך זה מתכתב עם נתוני הגבייה?     

משה גפני: אני מבקש לדעת האם יש לכם הצעה

גל ברנס: אני אענה לחבר הכנסת פורר ואז אתייחס לזה

משה גפני: לא מבחינת העיר

משה גפני:  אני מדבר מבחינת העסקים באילת

משה גפני:  האם יש לכם הצעה?     

ולדימיר בליאק: מבחינת הפיצוי לעסקים

גל ברנס: מבחינת הפיצוי לעסקים, לפי כל הנתונים שאנחנו בדקנו, לעמדתנו אין פער בין אילת לבין יתר הארץ

אליהו לנקין: זה לא יאומן

משה סולומון: ראש העיר הציג קודם נתונים

אליהו לנקין: הנתונים האלה לא נכונים?     

ששון גואטה: הרב גפני, אני רוצה לספר לך משהו

ששון גואטה:  אני גר בגליל

ששון גואטה:  אני עכשיו מפונה לאילת ואני שם כבר חודשיים וחצי

ששון גואטה:  הוא בא ומדבר איתי על ההבדל בין טבריה לבין אילת, אני אומר שגם לטבריה מגיע אבל לטבריה אני לפעמים יורד לעשות בה את הקניות שלי

ששון גואטה:  טבריה לא נשענת על תיירות כמו שאילת נשענת עליה

ששון גואטה:  אילת היא כל כולה תיירות

ששון גואטה:  כשפינו אותי, באתי בהתחלה עם הילדים ועשיתי איתם את הכדורים האלה ואת האטרקציות

ששון גואטה:  עכשיו כשאני גר שם, אני כבר לא עושה את הדברים הלאה

ששון גואטה:  לא כל שבוע אני הולך לכדור ולא כל שבוע עושה את הקניות

ששון גואטה:  לכן הכלכלה שם מאוד נפגעה

ששון גואטה:  כל התיירות נשענת על המסעדות ועכשיו יש מסעדות שנסגרו

ששון גואטה:  ירדנו עם הילדים לשבוע, באנו למתקנים ולאטרקציות באילת, אבל אנחנו גרים שם

ששון גואטה:      כמפונה וכאבא לילדים שהם במערכת החינוך באילת, אני חייב לציין עוד דבר אחד, הרב גפני

ששון גואטה:  יש כאן צוות – ראש העיר והצוות - שקיבל אותנו יפה

ששון גואטה:  הכנסת אורחים מהטובות ביותר שהייתה

משה גפני: זה נכון

ששון גואטה: מגיע להם כל הכבוד על מה שהם עושים בשבילנו

עודד פורר: מבלי לפגוע באף אחד, אני חושב שהדיון הזה מבזה את הכנסת

עודד פורר:  יותר משהו מבזה את הכנסת, הוא מבזה את תושבי אילת

עודד פורר:  מגיע לוועדת כספים ראש עיר במדינת ישראל, עיר - שמענו עכשיו את התיאור מחבר כנסת שהוא ומשפחתו פונתה לשם – שקולטת את המפונים, שנותנת את כל השירות, שנרתמה לטובת העניין הזה, שעושה את כל מה שמוטל עליה לא על-פי חוק אלא על-פי המוסר שלנו כאזרחים במדינת ישראל והערבות ההדדית

עודד פורר:  מגיע לוועדת כספים בירושלים ראש העיר כקבצן, כמישהו שצריך כאן לקבץ נדבות, כאילו הוא צריך מאיתנו איזושהי טובה

נאור שירי: ולא בפעם הראשונה

עודד פורר: הוא לא צריך מאיתנו טובה ואכן, זאת גם לא הפעם הראשונה שהוא מגיע לכאן

עודד פורר:  לפני חודש הוא היה כאן

נאור שירי: עוד מקרן הארנונה

עודד פורר: הוא הציג את כל הנתונים

עודד פורר:  הנתונים הם ברורים בצורה שאי אפשר אפילו להתווכח עליהם

עודד פורר:  אדוני היושב ראש, נניח שאגף תקציבים לא מסכים – וכאן אני אגיד את זה עוד פעם ועוד פעם כי זה מעצבן אותי שכל פעם מגלגלים את זה על זה שמשרד האוצר לא מסכים, אגף התקציבים לא מסכים - יש ממשלה, יש כנסת

עודד פורר:  אתם מדברים על משילות

עודד פורר:  הנה המשילות, זה אצלנו

עודד פורר:  זה בידיים שלנו

עודד פורר:  בעניין הזה אני לא חושב שיש כאן מישהו – לא בקואליציה ולא באופוזיציה, אף אחד מחברי הכנסת – שיתנגד לאירוע כזה שמחייב פיצוי נקודתי לעיר אילת

עודד פורר:  זה מחייב טיפול נקודתי

עודד פורר:  זאת עיר מיוחדת במדינת ישראל

עודד פורר:       גרירת הרגליים הזאת כאשר אנחנו נמצאים כבר חודש אחרי ועד שיהיה מתווה, אולי הוא יהיה בעוד חודש, בגרירת הרגליים הזאת נדרסים עסקים שמתים בדרך ואנשים שכל החיים שלהם ועולמם חרב

עודד פורר:  זה קרה גם בפיצוי למילואימניקים ולערים, עם זה שהתחלנו את האירוע הזה של הפיצויים מאוחר מדי והממשלה אישרה את מתווה הפיצויים מאוחר מדי כי כרגע אנחנו מתעסקים בבעיות שאולי היינו יכולים לפתור אותן כבר לפני חודש ולהציל כמה אנשים ועסקים שקרסו

עודד פורר:  הוא הדין גם לגבי העיר אילת

נאור שירי: אני אמשיך בדבריו של חבר הכנסת עודד פורר

נאור שירי:  אני רוצה להזכיר שאנחנו בחוב לאילת

נאור שירי:  אנחנו, גם חברי הכנסת וגם אתה

נאור שירי:  החוב לאילת התחיל עוד מדיוני קרן הארנונה

נאור שירי:  ראש העיר אמר שבהתאם לקרן שבנו, הוא הוכיח איך הוא נותן יותר שירותים ויש סטייה מהתקן

נאור שירי:  אתה בעצמך אמרת שאנחנו נדאג לאילת, אנחנו נייצר לה את הספציפיות שהיא צריכה כי באמת אובייקטיבית הנתונים מראים

נאור שירי:      למה הזלזול בוועדה ובחברי הכנסת הוא בעייתי? כי יושב נציג משרד האוצר – ובאמת אני לא רוצה לתקוף אותך – ואומר שאנחנו חושבים שמתווה העסקים או הנתונים שמראים, זה אותו דבר כמו בכל הארץ

נאור שירי:  בא ראש העיר ונתן לנו מצגת שהתעקשת שהוא יציג אותה פעמיים והוא גם הביא עדכון של המצגת

נאור שירי:  משרד האוצר לעומת זאת – תקן אותי אם אני טועה – לא בא עם מצגת

נאור שירי:  לא בא עם נתון אחד

יצחק אהרונוביץ': יש לנו מספרים

יצחק אהרונוביץ':  אנחנו תכף נציג את המספרים

נאור שירי: משרד האוצר לא בא עם נתון אחד למשל מחברת סליקה כשהוא מדבר על כרטיסי אשראי, ואני לא מבין איך יכולים להיות פערים בין מישהו כמו חבר הכנסת גואטה שעלה לכדור הפורח וגיהץ את האשראי ואיך משרד האוצר חושב אחרת

שלום דנינו: זה שינה את המאזן

נאור שירי: בסוף אנחנו צריכים לדבר על נתונים אובייקטיבים כאשר מאז שדיברנו על זה, עוד לפני שהעברנו את התקציב, העברתם את התקציב, עדיין לא הגיעו לשולחן הוועדה

נאור שירי:  זאת אומרת שעכשיו אנחנו יושבים ואחד אומר שהוא מציג נתונים ולא נראה לנו שהוא משקר או מנסה להטעות אותנו, והשניים אומרים תסמכו עלינו

נאור שירי:  אני לא סומך

נאור שירי:  אני רוצה לראות נתונים, אני רוצה להבין את הפערים ואני רוצה להבין ממשרד האוצר למה כמעט ארבעה חודשים אנחנו עדיין בעסק הזה

נאור שירי:  עבר כבר חודש מאז שאתה אמרת להם ואפילו שמת את הייעוץ המשפטי

ולדימיר בליאק: אני אחזור במשפט על מה שאמרתי בדיון הקודם

ולדימיר בליאק:  כל פעם אנחנו נאלצים לחזור על אותם משפטים כדי שניזכר על מה דיברנו

ולדימיר בליאק:  בתקופה האחרונה הייתי פעמיים באילת ונפגשתי עם המפונים, עם ראש העיר, עם התושבים ועם בעלי עסקים

ולדימיר בליאק:  הייתה איזושהי תחושה שאם העיר הכפילה את עצמה, יש עכשיו כוח צריכה מטורף ששורף את הקניונים

ולדימיר בליאק:  אז לא

ולדימיר בליאק:  העיר משותקת, העיר באמת נפגעה ונפגעת בצורה מאוד מאוד קשה

ולדימיר בליאק:      אני די מזדהה עם מה שאמרו כאן חבריי

ולדימיר בליאק:  לפני חודש אנחנו ביקשנו מתווה ואני לא מבין כי בשביל מה אנחנו יושבים כאן, אם לא מתחשבים בנו ולא מקשיבים לנו? ביקשנו מתווה, זו הדרישה שלנו ואני חושב שזו דרישה של כלל חברי הוועדה, גם מהקואליציה וגם מהאופוזיציה

ולדימיר בליאק:  די למשוך את הזמן

ולדימיר בליאק:  התושבים סובלים ואין כאן אופק

ולדימיר בליאק:  גם אם המפונים יעזבו מחר, המצב רק יחריף

ולדימיר בליאק:       אני מציע לא להסתבך כאן

ולדימיר בליאק:  אולי להחיל מסלול ירוק על העיר

ולדימיר בליאק:  אנחנו מכירים את המנגנון עוד מצוק איתן, אז הוא עבד מצוין והוא עובד עכשיו בטווח של 40-7

ולדימיר בליאק:  לפחות באוקטובר הוא עבד עד שיביאו לנו תקנות להמשך

ולדימיר בליאק:  צריך להתקדם

שלום דנינו: בליאק, תסביר מה הפערים בין ירוק שאתה מציע לבין מה שיש היום

ולדימיר בליאק: אני חושב שאין פער גדול בסכומים

ולדימיר בליאק:  אני חושב שמסלול ירוק הוא טיפה ויותר

ולדימיר בליאק:  ירון יוכל לתקן אותי אם אני טועה

ולדימיר בליאק:  פשוט לא להסתבך ולא להמציא מנגנון חדש

יסמין פרידמן: אני אשלים את הדברים של חבר הכנסת פורר

יסמין פרידמן:  מהבוקר ראינו כאן כמה וכמה ראשי ערים וכל אחד מתחנן בתחומו

יסמין פרידמן:  אחד מתחנן למרחבים מוגנים, אחד מתחנן למשהו אחר וזה פשוט מביך עד כאב לעמוד בפני ראשי הערים האלה בלי יכולת לעזור להם

יסמין פרידמן:       רציתי לשאול האם לגבי אילת נבדקה האופציה של מתווה צוק איתן

מיכל שיר סגמן: בצוק איתן אילת לא הייתה מטווחת

ינון אזולאי: אנחנו כרגע מדברים על פיצוי לעסקים

ינון אזולאי:  אנחנו לא יורדים מהעובדה שהעיר הכילה פי שתיים מכפי שהיא אמורה להכיל בתשתיות

ינון אזולאי:  זה משהו אחר ונפרד שלא קשור לרשות המיסים

ינון אזולאי:  בלי כל קשר הממשלה צריכה לקבל החלטה לסייע לעיר אילת

ינון אזולאי:      לגבי המתווה עצמו

ינון אזולאי:  גל, שמעתי את הדברים שלך

ינון אזולאי:  אני לא מקבל תשובה לשאלה

ינון אזולאי:  3,593 דורשי עבודה מובטלים, עלייה חדה מלפני המלחמה מ-שלושה אחוזים ל-14 אחוזים

ינון אזולאי:  איך אתה מסביר את זה? בחודשים הקרובים המלונות ייסגרו כי רוב המפונים חוזרים

משה גפני: התיירות לא תגיע

ינון אזולאי: התיירות לא תגיע ויהיו עוד מובטלים

ינון אזולאי:  כמו שאמר הרב גפני, העיר בנויה על תיירות בלבד

ינון אזולאי:  מה יקרה? יהיו לך יותר מובטלי ותראה שנתוני אשראי יורדים עוד

ינון אזולאי:  אתם אומרים שעשיתם בדיקה, אז יש לנו כאן נתוני אשראי שמשקרים לנו? אני באמת לא מבין

ינון אזולאי:  כשאני מסתכל על כל זה ביחד, אני אומר שזה השוני אותו צריך להבין

ינון אזולאי:      דיברת על העיר טבריה

ינון אזולאי:  נתת לי רעיון

ינון אזולאי:  יכול להיות שצריך להכניס גם את העיר טבריה

ינון אזולאי:  החוק הזה לא תפור על אילת

ולדימיר בליאק: עיר קולטת

ינון אזולאי: הוא אומר שלעיר מקלט צריך לעזור

ינון אזולאי:  אתה חושב שלא צריך לעזור לעיר שיש לה עסקים והיא קולטת תושבים, קולטת מפונים, תיירות? נכון, אנחנו יודעים שאלה הן הערים ולכן מה הבעיה?      

מיכל שיר סגמן: כשאני ביקרתי בעיר אילת ראינו את התושבים שם, גם את התושבים החדשים, המפונים

מיכל שיר סגמן:  הייתה ילדה בת 10 שההורים שלה רצו לקחת אותה לטייל באילת, לטייל קצת בטיילת כדי שתתאוורר

מיכל שיר סגמן:  הילדה עמדה לצאת מפתח המלון, עד שהתחילה בצרחות היסטריות לומר כמה היא פוחדת לצאת מהמלון כי היא בטוחה שמישהו הולך לירות בה

מיכל שיר סגמן:  היא וההורים שלה רצו בחזרה למלון ובזה זה נגמר

מיכל שיר סגמן:  המפונים באילת לא באו לשם כדי לנפוש

מיכל שיר סגמן:  הם לא הולכים למסעדות, הם לא הולכים לא לכדור כזה ולא לכדור אחר

מיכל שיר סגמן:  הם נמצאים במלונות ובעיקר מרפאים את עצמם מהטראומה והטרגדיה הנוראה שהם עברו ב-7 באוקטובר

מיכל שיר סגמן:  גם אם יש שם כמה מפונים שעוד איכשהו מיצו איזשהו אתר תיירות כזה או אחר ונגיד שהוא עדיין פתוח, אי אפשר לומר שהעסק לא נפגע

משה גפני: אבל גם הם יעזבו את אילת

משה גפני:  הם לא יישארו

מיכל שיר סגמן: בדיוק

מיכל שיר סגמן:  גם הם יעזבו את אילת

מיכל שיר סגמן:  לכן להשוות את העיר אילת לאיזושהי עיר במדינת ישראל, זה לעשות עוול וזה באמת להיות באיזשהו מקום מקביל

מיכל שיר סגמן:       יש נתונים יבשים

מיכל שיר סגמן:  שהאוצר יבוא ויציג נתונים יבשים וגם לא רק מיקרו כלכלה אלא גם קצת מקרו

מיכל שיר סגמן:  לבוא ולומר שזאת עיר שנמצאת רחוק, היא תמיד בבעיה, היא הייתה בבעיה בתקופת הקורונה והיא גם תהיה בבעיה עכשיו וגם ביום שאחרי המלחמה

משה גפני: כן, אבל אם הייתה תיירות, זה לא היה מפריע

משה גפני:  הבעיה היא שאין תיירות ולא תהיה תיירות

מיכל שיר סגמן: העיר הזו עדיין מקופחת

מיכל שיר סגמן:  אדוני היושב-ראש, מחר אין שם מפונה אחד

מיכל שיר סגמן:  מה עם הטילים?      

משה גפני: עוד לפני הטילים

משה גפני:  אין תיירות

מיכל שיר סגמן: זאת עיר מטווחת

מיכל שיר סגמן:  בתל אביב כבר לא יושבים במקלטים

מיכל שיר סגמן:  באילת כן

אורית פרקש הכהן: היושב-ראש, תודה על הדיון הזה

אורית פרקש הכהן:  גם אני כמו החברים שלי ביקרנו באילת

אורית פרקש הכהן:  פגשתי את ראש העיר אלי ואז - לדעתי זה היה סוף נובמבר - אתה ניבאת שהמצב ילך ויידרדר בדצמבר

אורית פרקש הכהן:       כשרת התיירות לשעבר אני רוצה לומר מילה על העיר אילת

אורית פרקש הכהן:  העיר אילת היא עיר שבירה בגלל המאפיינים שלה

אורית פרקש הכהן:  כשרת התיירות שליוותה את העיר הזו בתקופת הקורונה בפרויקט האיים הירוקים, אני יודעת שיש לה כלכלה מאוד מאוד שבירה מתיירות, כעיר שחיה מתיירות פנים, כעיר שחיה מכנסים ובאמת המצב בה מאוד מתעתע

אורית פרקש הכהן:  הכלכלה שם בירידה

אורית פרקש הכהן:  אני זוכרת שנסעתי עם נהג המונית בתוך אילת והוא אמר לי שהכול קורס, אין עבודה, קטסטרופה

משה גפני: מתי זה היה?     

אורית פרקש הכהן: כשנסעתי לשם בסוף נובמבר

משה גפני: עכשיו, בזמן המלחמה?     

אורית פרקש הכהן: כן

אורית פרקש הכהן:  בהחלט

אורית פרקש הכהן:  אני אומרת שבעיר הזו, אני זוכרת שבתקופת הקורונה העיר כבר הידרדרה למקומות סוציאליים שממש פגעו חברתית

אורית פרקש הכהן:  הייתה שם קריסה חברתית בעיר

אורית פרקש הכהן:       אני חושבת שמה שצריך לעשות זה לנצל את העובדה שבשבוע הבא נקבל את כל הסטים של כל התקנות וכל החוקים ואנחנו הרי נאריך את הכול באופן ראוי

אורית פרקש הכהן:  לדעתי אגף התקציבים ורשות המיסים יצטרכו לבוא עם פתרון שנותן איזשהו מכפיל 

אורית פרקש הכהן:  הם יצטרכו לבחון את המאפיין של משך האירוע, שיש לו איזשהו מכפיל של פגיעה כלכלית ואז או להכניס אותם לחוקים הקיימים שהם 7 עד 40 או אינני יודעת מה, או פשוט לעשות מכפיל בפיצויים עם דגש על העובדים כי בעיניי המלונות יקבלו איזו חבילת פיצוי ממשרד התיירות לשיפוץ המלונות וכולי

אורית פרקש הכהן:  עם דגש על העובדים, על העסקים ועל עסקים קטנים

אליהו דלל: אני מגיע עכשיו מהוועדה לזכויות הילד שאני מנהל אותה ואני רוצה לומר לכם שהילדים במלונות באילת נמצאים במצב קשה

אליהו דלל:  הם נמצאים בתוך המלון, בתוך החדרים הם לא יוצאים החוצה

אליהו דלל:  לצערי

אליהו דלל:  יחד איתי היה סימון דוידסון והבנו שיש קושי

אליהו דלל:  לא רק שיש קושי אלא חלק מהקושי הזה נופל גם על הרשות המקומית

אליהו דלל:  אילת היא לא כמו כל עיר אחרת

אליהו דלל:  זה נאמר כאן לפניי ואני שמעתי רק חלק מהדברים

אליהו דלל:  אילת היא מתווה אחר, זה משהו שונה ועל זה אנחנו כבר מדברים חודש ימים, לתת לאילת את המתווה שלה

אליהו דלל:  הנושא של אילת הוא או 100 או אפס

אליהו דלל:  אין משהו ביניים

אליהו דלל:  כשאין כנסים ואין תיירות, זה אפס

אליהו דלל:  אנחנו רואים את המספרים

אליהו דלל:  אנחנו לא צריכים לדבר הרבה על זה

אליהו דלל:  אנחנו צריכים לדבר על הפתרונות ולצערי אני לא ראיתי שום פתרון נורמלי שהגיע לכאן

חמד עמאר: אדוני היושב-ראש, אני חושב שאני לא רוצה לדבר עכשיו על אילת ולחזור על כל הנאמר כאן

חמד עמאר:  אין אחד בחדר הזה שלא יודע שהעיר אילת נפגעה מאוד קשה במלחמה הזאת

חמד עמאר:  אנחנו 80 ימים מאז ה-7 באוקטובר ואנחנו עדיין לא רואים את האור בקצה המנהרה בקשר לאילת

חמד עמאר:  לפני חודש ישבנו כאן והובטח לנו על ידי האוצר ואמרו שתוך תקופה קצרה יביאו תוכנית ייחודית לאילת

חמד עמאר:  חודש עבר, ראש העיר מגיע עוד פעם, אנחנו מאוד מברכים אותו, אנחנו אכן רוצים לראות אותו כאן אבל לא באירוע כזה כאשר עוד פעם מתקיים דיון בנושא הזה

חמד עמאר:  בוועדת הכספים יש הרבה דיונים ופונים לאנשים באוצר ומדברים עם החבר'ה באוצר ועם אנשי המקצוע של האוצר

חמד עמאר:  מי שמקבל את ההחלטות, זאת הממשלה והממשלה צריכה לקבל החלטה

חמד עמאר:  אסור למשוך את הדבר הזה עוד

חמד עמאר:  צריך לבוא ולתת את הפתרון לעיר אילת

חמד עמאר:  העיר אילת היא עיר ייחודית, היא במצב ייחודי, היא לא כמו טבריה שגם לה מגיע הרבה, גם פיצוי וכולי

חמד עמאר:  אילת היא משהו מיוחד

חמד עמאר:  כדי לרדת לאילת אתה צריך לטוס או לנסוע כמה שעות

חמד עמאר:  זה לא לנסוע חצי שעה או שעה ולהגיע אלא מדובר בנסיעה של כמה שעות

חמד עמאר:        אני אומר לך אדוני היושב-ראש שלנו כוועדת כספים אסור להסכים לדבר הזה

חמד עמאר:  צריך להביא את הפתרון וכמה שיותר מהר

חמד עמאר:  אתה כיושב-ראש הוועדה צריך לדבר עם שר האוצר כדי שיביא את הפתרון, יגיעו לכאן והעיר אילת תקבל את כל מה שמגיע לה

ולדימיר בליאק: אפרופו שר אוצר שיגיע לכאן

חמד עמאר: הוא בדרך

חמד עמאר:  אולי נסע לאילת והוא בא לכאן ברגל

שלום דנינו: אני רוצה להעיר שתי הערות

שלום דנינו:  אנחנו דיברנו על כך בחודש שעבר ואני אומר בקצרה

שלום דנינו:  כל כלכלת אילת בנויה על זה שכל חודש מגיעים 300,000 אנשים והם מתחלקים כל שבוע לשני מחזורים, מיום חמישי שעד יום שני ומיום שני עד סוף השבוע

שלום דנינו:  אלה 300,000 כרטיסי אשראי חדשים, לא כרטיס אשראי של ששון גואטה שמבזבז פעם אחת

שלום דנינו:  כל האנשים שיושבים שם במלון, אלה לא התיירים שמגיעים לאילת

שלום דנינו:  כל עוד לא יחזרו ה-300,000 תיירים, אין כלכלה באילת

אליהו דלל: כדאי שפקידי האוצר יקשיבו

אליהו דלל:  אפילו תחזור שוב על הדברים כדי שהם ישמעו אותך

שלום דנינו: הם מכירים את זה

משה גפני: העלינו את זה כמה פעמים

משה גפני:  העניין הזה ידוע

משה גפני:  אין ויכוח על זה

שלום דנינו: נכון

שלום דנינו:  הערה שנייה, לנושא ערי הספר

שלום דנינו:  יש ערי ספר שהם על רקע ביטחוני ויש ערי ספר – למשל אילת – שהן על בסיס כלכלי

יצחק אהרונוביץ': אין דבר הזה

יצחק אהרונוביץ':  החוק לא מכיר דבר כזה

שלום דנינו: אני מבין

שלום דנינו:  בדיוק לזה אני מכוון, לומר שהכוונה היא לא להכניס את הספר הכלכלי יחד עם החוק של פיקוד העורף שהוא צריך להכריז על מצב חירום

שלום דנינו:  אנחנו אומרים שבמודל, במחשבה, צריך לבנות את זה אותו הדבר

משה גפני: מנכ"ל עיריית אילת

פיליפ אזרד: כבוד היושב-ראש, היינו כאן לפני חודש והנחית להביא מתווה

פיליפ אזרד:  אמר ראש העירייה שמשכו אותנו, מתאהבים, יש כאן משרד אוצר מאוהב

פיליפ אזרד:  הוא מאוהב במתווה שהוא נתן

פיליפ אזרד:  כשאתה מאוהב, אתה רואה הכול ורוד ואתה לא רואה את הצדדים האחרים

פיליפ אזרד:  לצערי באילת המצב הוא לא ורוד אלא הוא שחור

פיליפ אזרד:  יש כאן התעלמות מוחלטת מקריסת עסקים, יש כאן גידול באבטלה

פיליפ אזרד:  אנחנו היום הולכים לאירוע של פרידה מקיבוץ ניר עוז שבשבוע הבא עובר לכרמי גת בשלב הביניים שלו

פיליפ אזרד:  כרם שלום עובר

פיליפ אזרד:  המשמעות היא שבעוד שבוע וחצי מלון ים סוף נסגר

פיליפ אזרד:  שדרות, ב-15 בינואר מתוכננים לעזוב ובאותו רגע 20 בתי מלון ייסגרו

פיליפ אזרד:  אנחנו נראה גידול באבטלה לא של 400 אחוזים אלא של אלפי אחוזים

פיליפ אזרד:  כדור השלג כבר יגיע למטה ואי אפשר להשתלט עליו

פיליפ אזרד:      כשמראים נתונים שהם נתוני מקרו של כל הכלכלה, גם בארץ וגם באילת, לא מתעסק עם ח"פ אחד כזה או אחר

פיליפ אזרד:  מה קרה מאז אותו דיון שהתקיים כאן? קיימנו איתם שיחות, ביקשו שנביא ח"פים

פיליפ אזרד:  העברנו ח"פים

פיליפ אזרד:  אני צריך להעביר ח"פ למשרד האוצר

פיליפ אזרד:  העברנו ח"פים, העברנו את הנתונים, לא קיבלנו התייחסות אחת כתובה

פיליפ אזרד:  תתייחסו למתווה

פיליפ אזרד:  הרי במכתב אליך כבוד היושב-ראש נשלח גם מתווה של הצעת חקיקה

פיליפ אזרד:  הרי זה לא רק טיפול בעסקים

פיליפ אזרד:  אם לא נניע את הכלכלה ואת התיירות, המצב יתרסק עוד יותר

פיליפ אזרד:      אם כן, הצענו את המתווה, הצענו הצעת חוק - לא מגיבים לכלום

פיליפ אזרד:  אין לנו מהאוצר נייר כתוב שאומר שמה שהצעת, זה לא מקובל או זה כן מקובל

פיליפ אזרד:  יש כאן התאהבות במתווה שעשו לארץ והם חושבים שרק הוא ואין בלתו

פיליפ אזרד:       הדבר הכי בלתי שוויוני זה מתן פתרון אחיד לבלתי שוויוניים

פיליפ אזרד:  אנחנו לא שוויוניים

פיליפ אזרד:  אנחנו לא דומים לעיר אחרת

ירון גינדי: אני רוצה לציין את העובדות המקצועיות

ירון גינדי:  ראשית, אני מבין את הקושי של רשות המיסים

ירון גינדי:  בגלל שאין דיווחי מע"מ, אין לרשות המיסים את כל הנתונים כמו שצריכים להיות

ירון גינדי:  לכן אם לוקחים עסקים מדגמית לעומת הנתונים שאנחנו מקבלים מ-שבא – שבא היא מערכת בלתי תלויה, העיר אילת לא יכולה להמציא בה נתונים

ירון גינדי:  אני ישבתי אתמול לנתח את הנתונים של שבא

ירון גינדי:  הנתונים של שבא, של כרטיסי האשראי, ניתנים לפי שבועות

ירון גינדי:  כשאתה מנתח את זה, אתה רואה בריחה משמעותית של שאר הערים בישראל מהעיר אילת בהיבט הזה של עומק ירידת המחזורים בעיר אילת

ירון גינדי:  על זה אי אפשר להתווכח

ירון גינדי:  אלה עובדות מקצועיות, נקודה, סוף, ולא מבוססות על משהו מדגמי

ירון גינדי:  אני מבין את רשות המיסים, בסדר, אין לה דיווח מע"מ אבל אין מה לעשות

ירון גינדי:      הדבר השני

ירון גינדי:  אני מזכיר כאן לכולנו שהמתווה הארצי הוא אך ורק השתתפות בהוצאות בלבד

ירון גינדי:  משתתפים בחלק מהוצאות השכר ומשתתפים בחלק מההוצאות הכלליות וההוצאות הקבועות

ירון גינדי:  המתווה הארצי לא מפצה על אובדן רווחים

ירון גינדי:  להפך

ירון גינדי:  הוא משאיר את העסקים עם הפסדים ודרך אגב, הוא גם בינתיים לא נותן את ה-150 אחוזים

ירון גינדי:  אם אתה משאיר עסק ועוזר לו קצת עם ההוצאות שלו באוקטובר, בנובמבר ובדצמבר, ניחא

ירון גינדי:  אבל כשאתה רואה עיר שהולכת להמשיך בגלל כל מה שתיארתם גם בחודשים הבאים, אתה לא יכול מבחינה מקצועית לתת לה רק השתתפות בהוצאות כי השתתפות בהוצאות לא מחזיר לה את ההלוואות, לא מחזיר לה את ההשקעות שלא ברכוש קבוע וכלל לא נותן לעסק יכולת קיום

אליהו לנקין: אפילו לא משלמים עם זה משכנתה

ירון גינדי:  אני גם אמרתי לראש העיר אילת שהוא לא יכול להיות ישוב ספר אדום, זה לא הגיוני והסברתי לו את זה כל השבוע

ירון גינדי:  מה שכן צריך לעשות זה דבר פשוט מאוד

ירון גינדי:  כאשר מביאים את התיקון לתקנות צריך לומר שהעיר אילת, ברגע שהיא עומדת בסיפור הזה של היחס של המפונים, נכנסת לתוספת השנייה עד לחודש מרס

ירון גינדי:  שורה אחת

ירון גינדי:  העיר אילת בתוספת השנייה נכנסת כתוצאה מזה למסלול הירוק ובזה נגמר הסיפור

ולדימיר בליאק: בדיוק מה שאמרתי

משה גפני: ד"ר סוזי שרם כהן

משה גפני:  תציגי את עצמך

סוזי שרם כהן: תודה רבה

סוזי שרם כהן:  אני דוקטור לכלכלה, אני תושבת העיר אילת, פעילה חברתית

סוזי שרם כהן:  אני רוצה לייצג את תושבי העיר והעסקים הקטנים בה

סוזי שרם כהן:  תודה רבה שנתתם לנו להשמיע את קולנו

סוזי שרם כהן:       אנחנו בעיקר עצובים

סוזי שרם כהן:  הקיץ האחרון, עוד לפני המלחמה, אם היית שואל אותנו, היינו מספרים לך שאנחנו במשבר עמוק

סוזי שרם כהן:  חשבנו שאנחנו במשבר עמוק

סוזי שרם כהן:  ששת הימים היחידים שהיו טובים, היו ה-1 עד ה-6 באוקטובר

סוזי שרם כהן:  ב-7 באוקטובר העיר בבת אחת סגרה את המנועים

סוזי שרם כהן:      מר לנקרי הציג את העמדה של העיר אילת, את עמדת הרשות, ואני אדבר על התושבים

אליהו לנקין: אני הצגתי את העמדה של התושבים

סוזי שרם כהן: אנחנו התושבים רצנו לגבול, אספנו את כל מי שהגיע מסיני, הלנו אותם בבתים שלנו ונתנו להם מזון וכל מה שאפשר עד שהם ימשיכו לביתם

סוזי שרם כהן:  יום למוחרת, ב-8 באוקטובר, הקמנו מכספנו ומתרומות שלנו חמ"לים אזרחיים

סוזי שרם כהן:  אנחנו עובדים בהם כבר 80 ימים, 90 ימים, ואנחנו רק בחמ"לים

סוזי שרם כהן:      אנחנו מספרים על הילדים שנמצאים במלונות ועל כך שאנחנו עוזרים להם

סוזי שרם כהן:  אנחנו הולכים לבתי המלון ואנחנו עוזרים להם לצאת

סוזי שרם כהן:  אנחנו מלווים אותם לרופא שיניים, אנחנו נותנים להם טיפולי גוף ונפש, אנחנו, התושבים, מהכספים שלנו

סוזי שרם כהן:  באמת זה הגיע למצב שלנו, לתושבים, אין כלום

סוזי שרם כהן:  זה אומר כשאני מחלקת בהפסקות סנדביצ'ים לילדים

סוזי שרם כהן:  זה אומר שאנחנו באמת במצב של משבר שאנחנו לא זוכרים כמוהו

סוזי שרם כהן:      אנחנו מבקשים שיהיה לכם את המצפן ואת המצפון לראות אותנו, את התושבים, ולא רק מספרים

סוזי שרם כהן:  לא כמה אחוזים עלינו וכמה אחוזים ירדנו

סוזי שרם כהן:  ראשית, תנו לנו אוויר כדי להמשיך את הקיום היום-יומי שלנו

סוזי שרם כהן:  שנית, אין לנו תקווה

סוזי שרם כהן:  זו עיר שפתאום אנחנו רואים שאין בה תקווה ואת זה חייבים לבנות

סוזי שרם כהן:  זה תהליך הרבה יותר ארוך שצריך לתת עליו את הדעת היום

משה גפני: תודה רבה

משה גפני:  אני מודה לך

משה גפני:  שי, לפני שאתה עונה, אני רוצה לומר לך שאני כל הזמן חושב וגם במהלך השבועות האלה ביקשתי מהיועצות המשפטיות לשבת איתכם כדי שנגיע לפתרון

משה גפני:  לי זה ברור לגמרי שאילת שונה מכל הארץ

משה גפני:  אתה יכול אולי להכניס את חבל אילות אבל המציאות היא מציאות שונה לחלוטין

משה גפני:  הוויכוח הזה אם זה עוזר או לא עוזר, זה לא מעניין

משה גפני:      יש לנו כמה דרכים לעשות את זה

משה גפני:  ראשית, אנחנו יכולים להניח הצעת חוק

משה גפני:  לקחת את החוק הזה שהכינו היועצות המשפטיות, להחתים את כל חברי הכנסת, להניח אותו ולנסות להתקדם

משה גפני:  זה אופן אחד שבעיניי הוא האופן הכי פחות טוב

משה גפני:  הוא לא טוב מכיוון שאנחנו הולכים למאבק נגדכם ואני לא רוצה לעשות את זה

משה גפני:  יש אפשרות נוספת והיא שכאשר מגיע הנושא הזה של התקנות על נובמבר-דצמבר, להוסיף את אילת בתוספת

משה גפני:  גם זאת אפשרות

משה גפני:      אני רוצה להגיד לך שאני הרבה שנים כאן ואני לא זוכר קונצנזוס כזה על עיר ושאין ויכוח על כך שאתם טועים

משה גפני:  אתם טועים וזה כנראה נובע מהעובדה הזאת שאתם באמת צמודים למתווה שהוא מתווה טוב

משה גפני:  אנחנו תמכנו במתווה הזה, אנחנו כנראה נתמוך גם במתווה הבא, אבל אילת חייבת להיות שונה

משה גפני:       אני מבקש מכם שתאמרו מה אתם רוצים שנעשה

משה גפני:  האם נכניס את זה במתווה, האם נגיש הצעת חוק

משה גפני:  תגידו

יצחק אהרונוביץ': אחרי ששמענו את כל הדברים, אני רוצה לומר ואחר כך גל ימשיך

יצחק אהרונוביץ':  כמו שירון גינדי ציין, באילת – בגלל שאילת היא פטורה ממע"מ – למעשה דגימת הנתונים שם יותר קשה

יצחק אהרונוביץ':  הייתי צריך להקדים ולומר שהנושא הזה מאוד חשוב לשר עצמו

יצחק אהרונוביץ':  בחודש הזה שעבר מאז הדיון הקודם היו לא מעט ישיבות - כולל עם השר עצמו

יצחק אהרונוביץ':  היו גם ישיבות אצל המנכ"ל יחד עם אנשי אילת, לדעתי היו לפחות שתי ישיבות, היו שיחות טלפון וכולי ולא מעט ישיבות פנימיות - לגבי מה קורה עם אילת כי ברור גם לאוצר, לשר האוצר, למנכ"ל האוצר וגם לנו שלאילת יש ייחודיות

ולדימיר בליאק: שי, סליחה שאני קוטע אותך

ולדימיר בליאק:  כאשר לשר היה חשוב משהו כמו למשל להביא 75 מיליון שקלים למרכיבי הביטחון ביהודה ושומרון, זה הגיע באותו יום

יצחק אהרונוביץ': נושא אילת מאוד מטריד את השר

יצחק אהרונוביץ':  גם היום - וכמעט בכל יום - הוא דיבר איתי על זה

יצחק אהרונוביץ':      יש לנו פקיד שומה באילת ואנחנו ביקשנו שידגום לנו מספר עסקים בכל תחום שחשבנו שהוא נפגע

נאור שירי: מה זה ידגום? ידגום בעתיד או דגמתם?     

יצחק אהרונוביץ': דגם

יצחק אהרונוביץ':  אני צריך להזכיר לכולם שאנחנו מפצים אחורה

יצחק אהרונוביץ':  מתווה של איזשהו תהליך קדימה צריך יהיה להיבחן בסופו של דבר בדיעבד

יצחק אהרונוביץ':  למשל דצמבר, יכול להיות שבאמת בדצמבר ההתאוששות של אילת שונה מההתאוששות של שאר הארץ אבל את זה אנחנו נוכל לבדוק רק החל מאמצע ינואר

אליהו לנקין: למה? יש לך עכשיו נתונים

אליהו לנקין:  למה בינואר?      

פיליפ אזרד: ארבעת המרכזים היחידים שירדו הם באילת

אליהו לנקין: אתם הולכים להציג נתונים שיראו שבאילת הירידה היא כמו בתל אביב ובמרכז הארץ

אליהו לנקין:  שערורייה

פיליפ אזרד: כבוד היושב-ראש, חילקנו לכולכם את מדד ה-ריס

פיליפ אזרד:  זה מה-1 בדצמבר עד ה-24 בדצמבר

פיליפ אזרד:  יש פה 18 מרכזים בכל הארץ

פיליפ אזרד:  ארבעת המרכזים היחידים שהם בירידה, הם באילת

פיליפ אזרד:  אם כן, למה לומר את מה שהוא אומר?     

משה גפני: הוא ישלים ונראה מה אנחנו עושים

משה גפני:  כל הוויכוח הזה, אנחנו לא מכירים את זה?     

מיכל שיר סגמן: אבל זה לא נגמר

מיכל שיר סגמן:  הוויכוח הזה לא נגמר

מיכל שיר סגמן:  זה עוד דיון ועוד דיון ועוד דיון

משה גפני: אתם חברי האופוזיציה, למה לא הגשת הצעת חוק על אילת?     

נאור שירי: אתה אמרת שאתה מטפל בזה

נאור שירי:  פעם אחת אנחנו לא הולכים איתך, אתה כועס

עודד פורר: אתה שלא מוכן שיהיו הצעות חוק פרטיות

נאור שירי: אתם לא נותנים להעלות הצעות חוק פרטיות

עודד פורר: יש כאן אג'נדה שאין הצעות חוק פרטיות

משה גפני: בסוף אני האשם בזה

עודד פורר: למה אתה אומר שאנחנו?     

נאור שירי: מי שאשם בזה זה שר האוצר עם מצפון מקולקל ומצפן מקולקל שהוא אפילו לא יודע איפה זה אילת

עודד פורר: יש לכם דברים חשובים, אתם יודעים לעשות אותם מהר

נאור שירי: אורית סטרוק קיבלה חצי מיליארד שקלים בשבוע

נאור שירי:  בדקה

אליהו לנקין: למה לא באת לאילת? הזמנתי אותך 20 פעמים

אליהו לנקין:  למה לא באת לאילת? למה אתם לא עוזבים לרגע את הכיסאות שלכם ובאים לראות במו עיניכם את הדברים? אמרתי לשר תבוא לאילת, לא היית באילת מהיום הראשון, תבוא ותראו במו עיניך

אליהו לנקין:  למה אתם לא באים? לא תצטרכו שום ניירות, תאמין לי, רק תראו מה קורה

אליהו לנקין:  לא תצטרכו ניירות ולא תצטרכו מספרים

ולדימיר בליאק: אלי, כמה פעמים שר האוצר היה באילת מאז פרוץ המלחמה?     

מיכל שיר סגמן: הוא אומר שהוא לא היה

סימון דוידסון: שר האוצר לא היה פעם אחת באילת

ולדימיר בליאק: בושה וחרפה

נאור שירי: צריך לכתוב מרכיבי ביטחון

נאור שירי:  תלמד איך זה עובד

נאור שירי:  אם אתה תכתוב שאתה צריך מרכיבי ביטחון, אתה תקבל מיליונים

ינון אזולאי: ואם יש לך בעיה, החות'ים יעזרו לך

ינון אזולאי:  שם הם הכי מאוימים

ינון אזולאי:  באילת הוא הכי מאוים מהחות'ים

קריאה: חבר הכנסת פורר, אם אין ירידה, אין פיצוי

משה גפני: עכשיו עם הצעקות אף אחד לא תורם לדיון הזה

משה גפני:  לא נרוויח כלום

משה גפני:  אנחנו הולכים לפתרון וצריך להחליט מה עושים עם זה

יצחק אהרונוביץ': אנחנו רוצים להיות ענייניים

יצחק אהרונוביץ':  כפי שאני אומר, מבחינת שר האוצר אילת חשובה מאוד

אליהו לנקין: בגלל שירותי הבריאות באילת הם הכי פחותים

סימון דוידסון: אתה לא יכול לומר משפט כזה

סימון דוידסון:  חודשיים וחצי ושר האוצר לא הגיע לאילת לראות בעיניים שלו, אז אילת לא חשובה לו

סימון דוידסון:  אל תגונן עליו

משה גפני: שי, תדבר איתי בבקשה

משה גפני:  תגיד באופן ענייני מה אתם מציעים

יצחק אהרונוביץ': ראשית, נושא של נתוני חברות האשראי לא פשוטים לניתוח בגלל שחלק מהרשתות סולקות לא באילת

יצחק אהרונוביץ':  אני אומר את זה אחרי בדיקה שעשינו, אני אישית עשיתי מול מנכ"ל אחת מחברות הסליקה הגדולות במשק

עודד פורר: אם כן, גם בשנה שעברה הסליקה לא הייתה באילת

עודד פורר:  הרי הנתונים מושווים

עודד פורר:  אם הוא לא סולק עכשיו, הוא גם לא סולק לפני כן

אליהו לנקין: ומה עם נתוני ה-ריס?     

יצחק אהרונוביץ': אני רוצה לומר שכמו שאני אומר שהנתונים שלנו מסובכים לניתוח כי אין לנו נתוני מע"מ על אילת, כך גם נתוני הסליקה לא פשוטים

אורית פרקש הכהן: על מה התשובה הזאת?     

אליהו לנקין: אתם פשוט לא רוצים

אליהו לנקין:  אילת לא מעניינת אתכם

אליהו לנקין:  תגידו את האמת

אליהו לנקין:  אנחנו ממתינים חודש ימים

אורית פרקש הכהן: אנחנו ממתינים חודש

אליהו לנקין: הם חושבים שאנחנו מטומטמים

אורית פרקש הכהן: להגיד לנו שזה חשוב לשר האוצר ואז לבוא לכאן ולהגיד לנו שאתה מתחיל לדגום, זה לא רציני

אורית פרקש הכהן:  זה לא מקצועי

אורית פרקש הכהן:  אני מצטערת

אורית פרקש הכהן:  אתה נשמע כאילו המחשב לא עובד

אורית פרקש הכהן:  ישבנו כאן שלושה שבועות, הקפאנו כספים לתקומה כי שר האוצר רצה להעביר עוד חצי מיליארד שקלים

ולדימיר בליאק: למשרד המפלגתי שלו

ולדימיר בליאק:  זה סדר העדיפויות

אורית פרקש הכהן: כספים קואליציוניים לאורית סטרוק, במקום לסגור משרדים

אורית פרקש הכהן:  אז הוא לא התקשה

אורית פרקש הכהן:  זה לא בסדר

אורית פרקש הכהן:  אל תדברו על אחדות כשאלה רק מילים

אורית פרקש הכהן:  אנשים מסתכלים עליכם

אורית פרקש הכהן:  זה לא בסדר

ולדימיר בליאק: הייתי אומר שעד שמתווה אילת לא עובר, 75 מיליון לא עוברים ואז באותו יום היה מתווה

נאור שירי: אין העברה לסטרוק

נאור שירי:  אין 75 מיליון שקלים

נאור שירי:  ארבע וחצי דקות, אתה תשמע כאן איך יש הסכם

יצחק אהרונוביץ': חברי הכנסת הנכבדים, אני רוצה לומר שאני מדבר כגורם מקצועי

יצחק אהרונוביץ':  אנחנו רוצים למצוא את האמת ואת הדרך הנכונה שצריך לפצות

יצחק אהרונוביץ':  לכן אנחנו בדקנו ושוב אני אומר שאוקטובר-נובמבר, זה לא פשוט באילת מאחר ואין נתוני מע"מ

יצחק אהרונוביץ':  יש לנו נתוני מקדמות

יצחק אהרונוביץ':  באמת דגמנו מספר עסקים והשווינו לעומת ראשון לציון

יצחק אהרונוביץ':  בהמשך גל יעבור על הנתונים

משה גפני: אני אומר לך שאני לא איש מקצוע, אני לא יודע על נתוני כרטיסי אשראי ומע"מ

משה גפני:  אתה יודע כמוני שבאילת יהיו כמה חודשים שיהיה רע

משה גפני:  יהיה רע מבחינה כלכלית מכיוון שאין תיירות ולא תגיע תיירות לאילת

משה גפני:  אילת היא העיר היחידה במדינה שמבוססת רק על תיירות ולא על שום דבר אחר

אליהו לנקין: אם אילת כמו ראשון לציון, אני קם ועוזב הכול

אליהו לנקין:  תראה לי שאילת כמו ראשון לציון

יצחק אהרונוביץ': כבוד ראש העיר, אני אומר לך שוב שאנחנו בודקים אחורה

ינון אזולאי: אין לך מה לחשוש

ינון אזולאי:  אם אין ירידה במחזורים, לא תראה את הפיצוי

ינון אזולאי:  ביקשנו שורה אחת

ינון אזולאי:  אמר ירון גינדי ואמר ולדימיר שזה מסלול ירוק, 40 קילומטרים ותוסיף את זה בשורה אחת בתקנות

ינון אזולאי:  אתה לא צריך לעשות חקיקה

ינון אזולאי:  אם אין ירידה במחזורים, אתה לא תשלם שקל

יצחק אהרונוביץ': אנחנו שוב אומרים שדצמבר לא עומד כאן כרגע על הפרק

יצחק אהרונוביץ':  כשאנחנו נראה בינואר מה קורה בדצמבר בין אילת לבין שאר הארץ, יהיה יותר פשוט לקבל החלטה לעתיד

אליהו לנקין: אמרתם את זה בנובמבר

אליהו לנקין:  די

אליהו לנקין:  אמרתם בנובמבר שנראה בדצמבר

אליהו לנקין:  הגיע דצמבר ואתה אומר שנראה בינואר

אליהו לנקין:  נבוא לכאן בינואר, תגיד שנראה בפברואר

אליהו לנקין:  די

יצחק אהרונוביץ': אני בטוח שיושב-ראש הוועדה לא ייתן לנו למשוך את זה חודש אחרי חודש

נאור שירי: הנה, אתה רואה איך זה נמשך

פיליפ אזרד: כבוד היו"ר, נאמר שהסליקה היא לא באילת אבל גם לפני שנה היא לא הייתה באילת

יצחק אהרונוביץ': אני מבקש שגל יעבור על הנתונים שאנחנו מכירים מאוקטובר-נובמבר

יצחק אהרונוביץ':  לא אמרתי שכל האמת נמצאת אצלנו

יצחק אהרונוביץ':  אלה הנתונים שאנחנו בדקנו

יצחק אהרונוביץ':  ביקשתם לבדוק ובדקנו אותם

נאור שירי: איפה הנתונים?     

יצחק אהרונוביץ': נמציא אותם לוועדה

גל ברנס: אנחנו נעביר אותם לוועדה גם בכתב

גל ברנס:  אני אענה על השאלות שנשאלו

נאור שירי: למה לא העברת?     

יצחק אהרונוביץ': אני מתנצל

יצחק אהרונוביץ':  אנחנו לוקחים את זה על עצמנו

יצחק אהרונוביץ':  הנייר הזה הושלם אתמול בשעה 01:00 בלילה

אליהו דלל: אדוני היושב ראש, לדעתי יש כאן משהו פשוט – לא רוצים לעזור לעיר אילת

אליהו דלל:  נקודה

ולדימיר בליאק: מה זה לא רוצים? אתם הקואליציה

ולדימיר בליאק:  יש לכם רוב

ולדימיר בליאק:  בוא נקדם את זה ביחד

ולדימיר בליאק:  זו החלטה פוליטית

ולדימיר בליאק:  יש כאן החלטה פוליטית להפקיר את אילת

נאור שירי: נגיש הצעת חוק

נאור שירי:  תודה רבה ושלום על ישראל

נאור שירי:  נתפנה לשאר הבעיות בעולם

אליהו דלל: אמר לך ירון גינדי

ולדימיר בליאק: גם אני הצעתי

ולדימיר בליאק:  זה מאוד פשוט

אליהו דלל: הוא נתן קודם פתרון

אליהו דלל:  הוא אמר בתקנות לשים גם את השורה ובזה נגמור את העניין

שלום דנינו: אני חושב שגפני ניסח את זה נכון בתחילת הדיון

שלום דנינו:  הוא אמר: חברים, תעזרו לנו, או ללכת ביחד או נציע חוק

משה גפני: יש לכם נייר

משה גפני:  תעבירו אלינו נייר

גל ברנס: יש כאן אי בהירות שחייבים לחדד אותה כי זה בדיוק הפוך ממה שירון אמר

גל ברנס:  המענק מלכתחילה הוא דיפרנציאלי

גל ברנס:  העיר אילת תקבל יותר

גל ברנס:  העסקים בעיר אילת, אם הם ייפגעו יותר, הם יקבלו יותר מחלקם היחסי

משה גפני: הם יכולים להיות במסלולה ירוק?      

גל ברנס: המסלול הירוק לא קשור

גל ברנס:  המסלול הירוק מדבר על רווחים

גל ברנס:  כאן דיברו על כך שרק עסק שנפגע מקבל או מענק של כלל הארץ

גל ברנס:  עסק שנפגע מקבל, עסק שנפגע יותר מקבל יותר

ולדימיר בליאק: אתה מסכים איתי שבמסלול הירוק מקבלים יותר?     

גל ברנס: המסלול הירוק מפצה על רווח

ולדימיר בליאק: אתה לא עונה לי

ינון אזולאי: אתה צודק

ינון אזולאי:  אם כן, מה ההצעה שלך?      

עודד פורר: אם כן, מה אכפת לך? אם במסלול הירוק לשיטתך הם מקבלים פחות

גל ברנס: הם לא מקבלים פחות

גל ברנס:  לא אמרתי שהם מקבלים פחות

גל ברנס:  מעולם לא נעשו כאן הבחנות על בסיס פגיעה כלכלית

ינון אזולאי: בשונה מאחרים אני מסכים איתך כי הפגיעה כאן תימשך וזה מה שאמר ירון גינדי, שכבר צריך לתת לא רק על ההוצאות אלא יש מעבר לכך שהעיר אילת צריכה לקבל

ינון אזולאי:  לכן אני אומר שבוא ביחד נגיש הצעת חוק, תסכימו לה כי הפגיעה יותר רחבה מאשר אנחנו מדברים על החודשיים האלה

ינון אזולאי:  יש כאן התמשכות אומר את זה ירון גינדי באופן הכי ברור והכי מקצועי

גל ברנס: לא מזמן הייתה כאן קורונה במשך שנתיים ולא שלושה חודשים

גל ברנס:  הייתי שמח להאמין לירון אלא שפשוט יש לנו מענק שניתן בחצי מהגובה שאושר כאן בוועדה

גל ברנס:  אנחנו כבר נותנים מענקים

ינון אזולאי: כן, אבל אתה לא צריך את זה לכל הארץ

ינון אזולאי:  אתה צריך את זה לעיר מסוימת

ינון אזולאי:  הוא אומר לך שבשבוע הבא עומדים להיסגר 20 בתי מלון

גל ברנס: המענק אושר כאן

ינון אזולאי: זה לא מספיק

עודד פורר: היא לא הייתה סגורה במשך שנתיים

גל ברנס: היא הייתה סגורה במשך שנתיים

יצחק אהרונוביץ': גל, תן את הנתונים

יצחק אהרונוביץ':  חשוב שהם יהיו בפרוטוקול

גל ברנס: מבחינת הנתונים שביקש חבר הכנסת שירי

גל ברנס:  בתחום המסחר בדקנו, יש 21 אחוזים ירידה בממוצע באוקטובר-נובמבר

גל ברנס:  אותו דבר גם בראשון

גל ברנס:  בתחום הביגוד הירידה בראשון הייתה יותר גבוהה מאשר באילת, 60 אחוזים לעומת 51 אחוזים

אליהו לנקין: מה? תחזור על זה עוד פעם

אליהו לנקין:  60 אחוזים לעומת 51 אחוזים? אני רוצה שתקשיבו לזה

אליהו לנקין:  אם זה נכון מה שהוא אומר, לא רק שאין לי שום דרישה אלא אני גם מתפטר מתפקידי כראש עיר

אליהו לנקין:  תחזור על זה

אליהו לנקין:  תחזור על הנתון הזה

אליהו לנקין:  מאיפה הבאת את זה?         

ירון גינדי: על מה זה מבוסס?     

קריאה: על המקדמות

אליהו לנקין: מקדמות של מי, של חמישה עסקים שדגמתם

יצחק אהרונוביץ': מנהל יחידת הנזק העקיף נמצא כאן לידי, איש מע"מ

יצחק אהרונוביץ':  אתמול בערב, עד 01:00 בלילה ניתחנו יחד עם אמיר דהן ויחד עם פקיד שומה אילת שאני חושב שכולם מכירים אותו

יצחק אהרונוביץ':  לפי נתוני המקדמות, כי זה מה שיש לנו

ינון אזולאי: לפי דבריך צריך להביא מתווה לראשון

קריאה: כל הארץ באדום עכשיו

ינון אזולאי: שי, תסתכל על כל החבילה

ינון אזולאי:  אל תסתכל פר עסק אלא על כל החבילה

ינון אזולאי:  יש כאן פגיעה בעיר אילת, בעסקים של אילת

ינון אזולאי:  אתה מסתכל נקודתית

שלום דנינו: מקדמות נקבעות בתחילת שנה

שלום דנינו:  הן לא רלוונטיות לחודשים האלה

יצחק אהרונוביץ': למה? מדווחים מחזור

יצחק אהרונוביץ':  כשאתה מדווח על מקדמות, אתה מדווח על מחזור

שלום דנינו: יש עסקים שאתה קובע מתחילתם וזה טוב להם כי הם יודעים

שלום דנינו:  גל, אתם טועים

משה גפני: הוויכוח הזה מיותר

שלום דנינו: אני אוותר אבל זה לא פרמטר

משה גפני: אני מבקש, אתם חוזרים הביתה, תבדקו את העניין

משה גפני:  אתה אומר שהשר בעד, הכול בסדר

משה גפני:  תחזרו עם פתרון

משה גפני:  אני לא מקבל את הנתונים, הם לא רלוונטיים

ולדימיר בליאק: תבקש ארבעה ימים

משה גפני: עם כל הכבוד, מי שמשווה את ראשון לאילת עושה עוול

מיכל שיר סגמן: לאנשים הרעבים באילת

משה גפני: אנחנו מבקשים מכם שתביאו פתרון

משה גפני:  עד שאתם מביאים פתרון, אני מבקש לקחת את הצעת החוק שאתם הכנתם ואני מבקש להחתים את כולם

נאור שירי: יחתמו 120 חברי כנסת

משה גפני: לא 120

משה גפני:  יש שם חלק שלא יכולים לחתום

נאור שירי: אבל יש יותר מ-120

עודד פורר: שרים לא יכולים לחתום

משה גפני: נחתים את כל מי שאנחנו יכולים

משה גפני:  אנחנו לא עוזבים את העיר אילת

משה גפני:  אני סוחב את זה כבר הרבה זמן

משה גפני:  כולם היו בטוחים שאני אבוא היום ואני אבוא כבר עם פתרון

משה גפני:  בכל אופן, אנחנו עובדים אצלכם, אנחנו עושים את כל הדברים שאתם מבקשים

הדס כריסי: השאלה אם עד שיגישו את הצעת החוק, יישארו עסקים בעיר לטפל בהם

ינון אזולאי: מגישים עכשיו

ינון אזולאי:  הצעת החוק מוגשת עכשיו

הדס כריסי: לפני חודש הוא אמר כמה ימים

ינון אזולאי: מונחת כאן הצעת חוק

הדס כריסי: בוא נראה שיאשרו אותה תוך ארבעה ימים

משה גפני: עם כל הכבוד, אני מבקש מהם פתרון

קריאה: ינון, צריך להגדיל את האחוזים שם

משה גפני: אני מכין את החוק

משה גפני:  אני מבקש להחתים את כל חברי הכנסת אבל אמרתי קודם ואני אומר את זה גם עכשיו שאני מבקש, שי אהרונוביץ', כשאתה חוזר הביתה תבוא עם פתרון

משה גפני:  הנתונים הם לא רלוונטיים

משה גפני:  אילת הולכת למה שאמרתי קודם ואני לא רוצה לחזור על זה ולא רוצה לפתוח פה בנושא

משה גפני:  יש כמה חודשים קשים

יצחק אהרונוביץ': ראיתי דווקא שבשבת שירה כבר פרסמו סופי שבוע באילת וזה בסדר גמור

יצחק אהרונוביץ':  ראיתי את זה בעלוני שבת

יצחק אהרונוביץ':  אנחנו מקווים שאילת כן תתאושש

נאור שירי: גפני, מפרסמים ביום שבת ואין ברכה בפרסום של שבת

משה גפני: נגמר הדיון הזה

משה גפני:  אני מבקש פתרון

משה גפני:  אם אפשר להביא את זה ביחד עם המתווה שאתם מביאים עכשיו על נובמבר-דצמבר, זה הכי טוב

משה גפני:  בינתיים אנחנו במקביל מכינים את הצעת החוק

משה גפני:  אני אביא אותה למליאה, אם עד אז לא יהיה פתרון

משה גפני:  אני מניח שגם חברי הקואליציה וגם חברי האופוזיציה יצביעו בעד

משה גפני:  הם לא יוכלו להתעלם מהעניין הזה

משה גפני:  זה בידיים שלכם

משה גפני:  תודה רבה

נאור שירי: אני רוצה זמן

נאור שירי:  אני לא מאמין

נאור שירי:  אתה נתת להם כבר לפני חודש

נאור שירי:  תן להם סד זמנים

נאור שירי:  שלושה ימים, אתם מגיעים לכאן

ולדימיר בליאק: הוא כבר נתן ארבעה ימים

משה גפני: לא, אני לא רוצה

משה גפני:  אני אמרתי ביחד עם המתווה שמביאים

אלקנה דשן: אדוני היושב-ראש, אפשר לתת למשרד הכלכלה להתייחס?     

ולדימיר בליאק: בדרך כלל למשרד הכלכלה יש מתווה יותר טוב

ולדימיר בליאק:  אולי נשמע אותו

אלקנה דשן: השר והמנכ"ל ביקרו ביום חמישי האחרון בעיר אילת וגם נמצאים בקשר עם העירייה

אלקנה דשן:  נאמר כבר שמדובר בעיר שמבוססת היום על תיירות וגם חווה קשיים ביטחוניים

אלקנה דשן:  הפגיעה בה ייחודית גם בגלל המרחק והניתוק וההבנה שלנו שהיא דורשת מענה ייחודי

אלקנה דשן:  הצעדים שאנחנו חושבים שכדאי לקדם הם: ראשית, פיצוי לעסקים במתווה של שבע עד 40

אלקנה דשן:       (היו"ר ינון אזולאי)     

ינון אזולאי: השר שלכם הוא באותה דעה כמו שלנו

אלקנה דשן: שנית, מקדמות מוגדלות

אלקנה דשן:  העסקים באילת למעשה לא מדווחים למע"מ

אלקנה דשן:  הם מתקשים בקבלת פיצויים

אלקנה דשן:  נדרש מענה בדמות מקדמות מוגדלות בשל העיכוב בבדיקה של הבקשות

אלקנה דשן:      שלישית, תיירות פנים

אלקנה דשן:  נדרשת פעילות אקטיבית לעידוד חזרה לשגרה

אלקנה דשן:  עם ההתפנות הצפויה והחזרה של תושבי העוטף ותושבי הצפון, לעודד תיירות פנים, מבצעים, חבילות, כלי סיוע נוספים כי אחרת יהיה קשה לחזור לשגרה

אלקנה דשן:      רביעית, מנועי צמיחה

אלקנה דשן:  צריך לפתח בעיר אילת מנועי צמיחה נוספים מעבר לתיירות כמו מערך תחבורתי, הרחבת נמל אילת צפונה ויצירת נתיב רכבות

מיכל שיר סגמן: הצעת מדיניות

אלקנה דשן: בנוסף פיתוח חקלאות ימית

ולדימיר בליאק: שר האוצר ושר הכלכלה הם באותה ממשלה?         

ינון אזולאי: אני מבקש להתייחס לזה ברצינות

ולדימיר בליאק: אנחנו חוזרים לאירוע מלפני חודשיים כאשר כל שר מסתובב עם האג'נדה שלו אלא לשר האוצר כרגע אין מתווה

ינון אזולאי: זה אירוע שונה

ינון אזולאי:  קודם כל, אני מברך את השר ברקת שהוא בדעה שלנו

ינון אזולאי:  אם אפשר, תמסור לו שוועדת הכספים ביקשה ממנו להכין הצעת חוק ממשלתית ולהגיש אותה

ינון אזולאי:  כשהיא תגיע לכאן, אנחנו גם נאשר אותה

ינון אזולאי:  תודה